Фаррош йиқитган директор прокурорларни тортиб кетди\n05 март 2021, Тошкент вақти: 11:30\n“Ҳа, энди, биз кичкина одам”, деб қўяди ўзбекнинг кўпчилиги.\n“Биз қайдан билайлик, катталар билади-да”, деб ҳам қўйишади ўзини “фақир киши”, деб панада юрадиганлар.\nБундайлар йилдан-йилга кўпайиб бораётгандай кўринади.\nЛекин шундайлар ҳам учраб турадики...\nМасалан, улардан бири яна бир матални ўзгартириб айтишимизга мажбур қилди:\n“Ўйнашмагин, фаррош дема, фаррош урар кўз-қош демай”.\nОзодликнинг 9 январ кунги хабари\nУ мана бундай бошланган эди:\n“Шу йилнинг 5 январь куни МХХнинг Жиззах вилояти бошқармаси томонидан вилоят прокурори ўринбосарлари Баҳромжон Эрматов ва Рамазон Пўлатов, вилоят прокуратурасининг катта терговчилари Бахтиёр Аралов ҳамда Диёр Ахмедовлар ҳибсга олинган.\nБу ҳақдаги маълумотни Жиззах вилояти ИИБнинг навбатчилик қисми тасдиқлади, аммо ҳодиса тафсилотлари борасида изоҳ бермади”, деб бошланган эди 9 январ кунги хабарларимиздан бири.\nХабар давомига эшиттиришимиз охирида қайтамиз.\nУ Жамият ва қонуннинг бугунги қаҳрамони:\n- Мен Исломова Мукаррам. Жиззах вилояти Жиззах шаҳрининг Бунëдкор маҳалласида 1-уй 3-хонасида истиқомат қиламан. Ëшим 52да. Тўрт нафар фарзандим бор, 10 нафар неварам бор. 1996 йилдан буëн “Жиззахдонмаҳсулотлари” Очиқ Акциядорлик Жамиятида (ОАЖ) фаррошлик вазифасида ишлаб келаман.\nБу фаррош аёлнинг Жиззах прокуратураси 4 масъул ходимининг 5 январ куни ҳибсга олинишига алоқаси бор.\nҚандай алоқаси бўлиши мумкин?\nСабр қилинг. Ҳаммасини айтамиз.\n2011 йилдаги гаплар\nЁши 52га чиққан фаррош аёл Мукаррам Исломова ўтган ҳафтада Озодлик билан боғланиб, ўз арзини мана бундай бошлади.\n- “Жиззахдонмаҳсулотлари” ОАЖнинг раиси бор эди Сатторов Акмал деган йигит. Корхонада жуда катта келишмовчилик юзага келдида мени ноҳақ ишдан бўшатди 2001 йил 15-август куни. Мендан аввал келишмовчилик даврида ноҳақ ишдан бўшатди келинимни, келиним фаррош бўлиб ишларди ўша жамиятда. Ўғлим оддий ишчи бўлиб ишларди. Бизни оилавий ноҳақ ишдан бўшатди, деди Мукаррам Исломова.\nСуҳбатдан маълум бўлишича, Мукаарам опанинг арзу ҳасрати анча эскириб кетибди: боши 2011 йилнинг ёзига бориб тақаладиган ҳасрат.\nУндан бери фаррош опа туман, вилоят судларидан ўтиб Олий судгача ҳам етибди. Мақсади ишга қайта тикланиш.\nҚўлимизда Мукаррам Исломованинг шикоятига Олий суднинг 2012 йил, 24 декабрдаги жавоби. Ундан Олий суд Исломованинг ишга қайта тиклашни сўраб ёзган шикоятларига қуйи инстанция судлари берган рад жавоблар ўз кучида қолдирилгани айтилган.\nБугун биз судларнинг Исломова иши юзасидан жавобларини таҳлил қилмоқчи, адолатсизлик бўпти, Мукаррам Исломовани ишга қайта тикланг, деб бонг урмоқчи эмасмиз.\nПринципда, фаррош опа бизнинг ёрдамимизга муҳтож эмасдай, кўринди.\nУ ёрдамни мамлакат президентидан кутаяпти. Озодликдан эса, президентга овозини етказадиган бир канал сифатида фойдаланмоқчи.\n- Фуқаролик судялари ўта коррупциялашиб кетганлиги сабабли чиқишга мажбур бўлдим.\nОзодлик: Бизга мурожаат қилишга.\n- Мурожаат қилганимнинг сабаби ҳурматли президентимиз эшитиб қолса зора. Битта фаррош шунча йилдан буëн мана шундай ҳалол ишлаб, мана шунча жиноятни очибди деган фикр бўлиб менга зора ëрдам қилиб қолса деган умидда. Чунки “Ўзбекистоннинг мулки муқаддас. Уни фақат халқ манфаати ва давлатимиз фаровонлиги учун ишлатилиши керак” деган доно фикрлари бор. Мен буни чин дилдан ҳис қилган ҳолда мана шундай жиноятни очдим ва мана шундай адолатсизликка ушланиб қолдим.\nОзодлик: Ҳозирги чиройли гапни ўқиб бердингизми ë ўзингиз айтдингизми?\n- Ўзимнинг нимамдан айтаяпман. Буни мен ҳамиша айтишим мумкин, деди Мукаррам Исломова.\nҒайратига қараганда, Мукаррам Исломова Оқсаройга ҳам кириб кетаверадигандай.\nБас, шундай экан, фаррош опа ва унинг яқинларини ишга қайта тиклаш масаласига аралашиш масъулиятини Президент девонига қолдирамиз.\nБиз эса, масаланинг бошқа жиҳатига тўхталамиз.\nБунча журъатни қайдан олдингиз?\nФаррош опанинг айтишича, унинг ҳаракатлари оқибатида ўзи ишлаган “Жиззахдонмаҳсулотлари” акциядорлик жамиятининг эндиликда собиқ раиси Акмал Сатторов ишдан олинди ва жавобгарликка тортилди.\n- Мен буларнинг кирдикорини, давлат мулкини талон-тарож қилганлиги ҳақида Жиззах вилоят Миллий хавфсизлик хизматининг бошлиғи Деҳқонбоевга, Жиззах вилоят прокурори Бобожоновнинг номига ариза билан мурожаат қилдим. Менинг аризамда кўрсатилган фактлар 100 фоиз тасдиғини топди. 2011 йил 13-август куни МХХ томонидан жиноий иш қўзғатилди. Жиноий иш қўзғатилгандан кейин 15-август куни мени сразу ишдан бўшатаяпти.\nОзодлик: Сизни ишдан бўшатганидан кейин ëздингизми ëки ëзганингиздан кейин бўшатдими?\n- Мени ўша ерда аввал келишмовчилик, жанжал юзага келганида бўшатиб ташлади. Бўшатгандан кейин мен мажбур ëздим. Ëзганимдан кейин жиноий иш қўзғатилди.\nОзодлик: Ҳозир жиноий иш қўзғатилгандан кейин бўшатди дедингизда.\n- Олдин бўшатди. Ëздим. Тергов ишлари олиб борилди. Бир томонлама кўрилди шаҳар прокуратурасида. Кейин мен ундан норози бўлиб вилоят прокуратурасига, вилоят МХХга чиқдим. У ерда кейин жиноий иш очилди, деди Мукаррам Исломова.\nТўғриси, оддий фаррош аёлнинг бундай журъатидан ҳайрон бўлдик ва сўрадик.\nОзодлик: Сиз фаррошман дедингиз-а?\nОзодлик: Қаерни фариллатардингиз?\n- “Жиззахдонмаҳсулотлари”нинг хўжалик бўлимида фаррошлик қилганман. Менинг асосий касбим ҳовли-жойни тозалаш, ишчилар ювиниб чиққан душни тозалаш ҳамда қўпол бўлса ҳам ҳожатхона тозалайман.\nОзодлик: Сизнинг бир умрлик касбингиз шуми?\n- Бир умрлик касбим шу. Ўқимаганман мен.\nОзодлик: Ишхонанинг номини яна бир марта айтинг.\n- “Жиззахдонмаҳсулотлари” ОАЖ.\nОзодлик: Бу қудратли ташкилот.\n- Шундай. Маблағи катта бой ташкилот.\nОзодлик: Қанча одам ишлайди?\n- Бизда 350-360 ишчимиз бор.\nОзодлик: Ишчилари катта бўлмаса ҳам пули жуда катта ташкилотда.\n- Энди ишлаб чиқариш ташкилоти, деди Мукаррам Исломова.\nҲайратимиз ошгандан ошаверди ва ўша ҳайратдан пайдо бўлган бошқа саволларимизни ҳам берамиз бироздан сўнг.\nАввал фаррош опани шикоятнинг устига шикоят ёза бошлашга нима мажбур қилганини билайлик.\nОзодлик: Мана ўқимаганман, бир умр фаррошлик қилганман, деяпсиз. Тўғрими?\nОзодлик: Сиз қаердан биласиз уларнинг кирдикорларини? Оддий фаррош “Жиззахдонмаҳсулотлари” ОАЖ раҳбарларининг кирдикорларини қаердан билади? Сиз номига фаррошсиз шекилли. Бу ерда қандайдир гап бор ва шу гапни сиз айтмаяпсиз. Мен ўлиб қолсам ишонмайман оддий фаррош билан корхона раҳбари бир нарсани талашишига.\n- Озодликка чиққанимнинг сабаби мана шу ҳолатларни ҳурматли юртбошим эшитсин. Мен етказа олмаяпман. Поғонама поғона етолмаяпман. Мени етказмаяпти.\nОзодлик: Ҳақиқатни юзага чиқармоқчисиз-а?\nОзодлик: Ҳақиқатни юзага чиқариш учун сиз ўзингиз ҳам ҳақиқатнинг ҳамма томонларини айтишингиз керак.\nОзодлик: Бўлмаса тушунарсиз бўлиб қолаяптида.\n- Сиз сўранг, мен айтаман.\nОзодлик: Мана 1996 йилдан бери бу ерда фаррошлик қилиб келардингиз. Корхона раҳбари билан сизнинг ўртангиздаги зиддият нимадан бошланди. Шундан бошлаб гапиринг.\nФаррош опанинг айтишича, 2011нинг ёзида у киши билан корхонанинг ўша вақтдаги раҳбари ўртасида келишмовчилик чиқади. Мукаррам Исломованинг айтишича, корхона раҳбарининг қўл остидаги ходимларидан бири – жияни шу корхонада ишлайдиган бир аёл билан иш жойида аҳлоқсизлик қилади.\nШундан сўнг фаррош опа корхона раҳбарига “Жиянингни тартибга чақириб қўй, бу кўпчилик ишлайдиган жой, бузуқлик қилмасин”, дейди ва жавобан\n- Сатторов Акмал “Пулим ҳам кўп, танишим ҳам кўп. хоҳлаган жойингга боравер” деди, дейди Мукаррам Исломова.\nВа бошлиқ Мукаррам Исломовани ишдан бўшатиб юборади.\n- Шундай бўшатилгандан кейин вилоят МХХ бошлиғига, вилоят прокуратурасига, Бобожонов, ундан Бобожонов ишларди, ўша кишининг номига ариза билан чиқдим.\nОзодлик: Аризада нима деб ëзилган?\nАриза тўлиқ ëдимда қолган. Чунки ўзим ëзганман.\n- “Ҳурматли Деҳқонбоев, ҳурматли Бобожонов. Мени “Жиззахдонмаҳсулотлари” ОАЖ раиси Акмал Сатторов мана шундай ҳолатни айтганлигим учун ноҳақ ишдан бўшатди ҳамда мана шу корхонада давлат мулкини талон-тарож қилишлик, қурилиш қиламан деб жуда катта ўзлаштираяпти маблағларни.\nОзодлик: Қанча маблағ ўзлаштирганини ëзганмисиз ëзмаганмисиз?\nОзодлик: Қанча ўзлаштирган?\n- Ғалла бўйича ўзлаштирганини аризамда кўрсатганман. 7400 тонна камомади бор деб ëзганман. Қурилиш бўйича 1,5 миллиард пулни ўзлаштирган деб ëзганман. Яна ноҳақ бўшатилганим, кейин 54 миллиард корхонанинг камомадини ëзганман. Кейин аëлларни ëзганман.\nОзодлик: Сиз бу аризани кимга ëздингиз?\n- Вилоят МХХ бошлиғи Деҳқонбоев номига, вилоят прокурори Бобожонов номига.\nОзодлик: Оддий фаррош аëл ўзлаштирилган шунча маблағ тўғрисидаги шунча рақамларни қаердан олдингиз?\n- Энди мен 1996 йилдан бери шу корхонада ишлайман. Шу ерда бўладиган қурилишларни ўз кўзим билан кўрганман. Мана элеватор цехида ғалла камомади бор деяпман.\nОзодлик: Бунақа рақамларни, маълумотларни билиш учун одамда махсус маълумот ва шу маълумотлар битилган қоғозлар турадиган жойда бора оладиган, ўша қоғозларни ола биладиган имкони бўлиши керак. Оддий фаррошда қаердан бўлсин бу имкон.\n- Мен ўшани вилоят прокуратурасига ëзиб, ўзим билганим, кўрган ҳолатимни ëзгандан кейин тафтиш ўтказилди. Тафтиш ўтказилгандан кейин қўлимга аризамнинг жавобини бераяпти камомад мана шунча деб.\nОзодлик: Сиз аризангизда ëзгансиз камомадларни.\n- Ҳа, ëзганман.\nОзодлик: Ўша аризага ëзиш учун ўша маълумотларни, ўша рақамларни қаердан олгансиз?\n- Мана шу ерда бирга ишлайман лаборантлар билан. Ҳамфикрман. Кириб чиққан нималарни биламан.\nОзодлик: Корхона раҳбари ҳозир қамоқдами?\n- Ҳа, қамоқда.\nОзодлик: Демак, қонунбузарлиги бор экан. Охир-оқибат барибир шу аниқланибди. Унга қарши қандайдир бир гуруҳ манфаатларига хизмат қилмадингизми деяпман.\n- Йўқ. Агар мен унга қарши бир гуруҳнинг манфаатларига хизмат қилганимда мен давно ишга тикланиб кетардим.\nОзодлик: Ҳали тикланганингиз йўқми?\n- Биз оилавий бўшмиз.\nОзодлик: Нима учун сизнинг аризангизга биноан “Жиззахдонмаҳсулотлари”да ўзлаштириш борлигини қонунбузарлик бўлганини, балки жиноят содир этилганлигини аниқлаган ва шу аниқлаш натижасида раҳбарни жавобгарликка тортган прокуратура сизни ва сизнинг яқинларингизни қайта ишга тиклаб қўймади?\n- Мен ҳам ўша масала бўйича фуқаролик ишлари бўйича Жиззах туманлараро судига ариза бердик. Ариза берганимизда Одина Абдухолиқова деган судя аризамизни бир томонлама кўрди. Фақат даъвогарнинг эмас жавобгарнинг манфаатини кўзлади. Бир ҳайрон бўлдик. Мен ўзим шахсан ҳақиқатан фуқаролик суди коррупциялашиб кетганлигига ишончим комил бўлди.\nОзодлик: Сиздан пул таъма қилишдими?\n- Мендан пул таъма қилишмади. Юқоридан ўшандай булар менга нисбатан буйурқ берган.\nОзодлик: Ким у юқори?\n- Балки вилоят прокуратураси, балки вилоят МХХси, мен у ëғини қаердан билай. Лекин мени ишга тикламади.\nОзодлик: Ўқимаганман, бир умр фаррошлик қилганман, дейсиз. Лекин нутқингиз жуда равон, қонунларни биласиз, судлар билан, прокурорлар билан муомала қилганда улар билан қайси тилда, қайси оҳангда гаплашишни биласиз.\n- Мени шундай қилишга ноҳақлик мажбур қилдида, деди Мукаррам Исломова.\nЁши 52 га чиққан, бир умр фаррошлик қилган Мукаррам Исломованинг айтганларидан яна бир парча эшитинг.\n- Чунки Одина Абдухолоқивага мен ишдан бўшаганим пайтида, ҳақиқатан қандай бўшаганман, мен 2011 йил 25-июл куни чиқаяпман, 26-июл куни сменага тушаяпман. Мен бораяпман. Гражданский қоровул корхона ҳудудига кирмаслигимни корхона раиси тақиқлаб қўйганлигини айтаяпти. Мени киргизмаяпти иш жойимга. Мени меҳнат кодексининг 100-моддаси билан ишдан бўшатаяпти. Корхона ҳудудига кирмасимдан аввал бирор маротаба устимдан билдиришнома, рапорт ë огоҳлантириш олмаганман. Берилмаган. Одина Абдухолиқовадан мен “Ҳурматли судя. Мени Меҳнат кодексининг 100-моддаси билан ишдан бўшатган. Лекин менга аввал мана шундай огоҳлантириш берилмаган. Уларнинг тазйиқи оситда бўшадим. Агар мени корхона ҳудудига киришимни тақиқлаб қўймаганда, мен ишни қолдирмасдим. Нима учун қонуний кўрмадингиз?” деб ҳуқуқимни талашдим, деди Мукаррам Исломова.\nМукаррам Исломова махсус билими йўқ эканлигига қарамай, қонунларни қанчалик яхши билмасин, кўнглимизда бояроқ саволларимизда янграган шубҳалар қолаверди ва эшиттиришни тайёрлаш жараёнида “Ўздонмаҳсулот” акционерлик компанияси билан боғландик.\nКомпаниянинг ўзини таништирмаган ходими “Жиззахдонмаҳсулотлари” собиқ раҳбари Акмал Сатторовнинг жавобгарликка тортилгани, бунга Мукаррам Исломованинг шикоятлари сабаб бўлганини тасдиқлади.\n“Жиззахдонмаҳсулот”даги қонунбузарликлар аввалроқ ҳам маълум эди\nАйни пайтда шуни ҳам айтиб қўйишимиз керакки, Ўзбекистон Республикаси Давлат солиқ қўмитаси Ахборот хизмати 2010 йилнинг 6 августида мана бу хабарни тарқатган эди:\n“…Давлат солиқ хизмати органларининг тезкор ҳаракатлари натижасида <…> қонунбузилиш ҳолатларини бартараф этишга алоҳида эътибор қаратилган.\nЖумладан, Жиззах вилояти, Жиззах шаҳар давлат солиқ хизмати ходимлари томонидан шаҳарда жойлашган «Жиззахдонмаҳсулотлари» АКЖда ҳужжатли текшириш ўтказиш чоғида жамиятга нисбатан давлат бюджетига солиқ ва бошқа мажбурий тўловлари бўйича 136899,4 минг сўм қўшимча ҳисобланган. <…> Давлат солиқ хизмати органлари томонидан аниқланган юқоридаги ҳолатлар бўйича текшириш ҳужжатлари расмийлаштирилиб, қонунбузилишига йўл қўйган фуқароларга нисбатан Ўз.Р ЖКнинг тегишли моддалари билан жиноят иши қўзғатилди”, дейилган Ўзбекистон Республикаси Давлат солиқ қўмитаси Ахборот хизматининг 2010 йилнинг 6 августидаги хабарида.\nКорхона раҳбари прокурорларни “тортиб кетди”\nМана энди, Озодликнинг 9 январ кунги хабарини тўлиқ ўқинг:\nШу йилнинг 5 январь куни МХХнинг Жиззах вилояти бошқармаси томонидан вилоят прокурори ўринбосари Баҳромжон Эрматов, прокурорнинг яна бир ўринбосари, юридик фанлари номзоди Рамазон Пўлатов, вилоят прокуратурасининг катта терговчилари Бахтиёр Аралов ҳамда Диёр Ахмедовлар ҳибсга олинган.\nБу ҳақдаги маълумотни Жиззах вилояти ИИБнинг навбатчилик қисми тасдиқлади, аммо ҳодиса тафсилотлари борасида изоҳ бермади.\nМаълум бўлишича, Ўзбекистон Республикаси ЖКнинг мансаб ваколатини суиистеъмол қилиш, порахўрлик сингари моддалари билан айбланаётган ҳуқуқ-тартибот органи ходимлари “Жиззахдонмаҳсулотлари” ОАЖ собиқ раҳбари Акмал Сатторовнинг ўтган йил декабрь ойидаги терговлар даврида берган кўрсатмасига мувофиқ жавобгарликка тортилган.\nВилоят прокуратураси томонидан олиб борилган тергов материалларига кўра, 2011-12 йилларда “Жиззахдонмаҳсулотлари” ОАЖ фаолияти МХХ органи томонидан текширилганда корхонада 54 258 844 938 сўм (27 326 000 АҚШ доллари атрофида — таҳр.) талон-тарожликка қўл қўйилгани аниқланган.\nМазкур қонунбузарлик юзасидан корхона раҳбари Акмал Сатторов ва бошқа мулозимлар, шунингдек, “Софлик ва беғуборлик” хусусий фирмаси раҳбари Абийир Сатторовлар жиноий жавобгарликка тортилган. Ҳибсга олинган прокуратура ходимлари эса ана шу қонунбузарликларни муайян манфаатлари эвазига хаспўшлаб келганликда айбланмоқда.\nПрокуратура ходимлари айни кунда Ўзбекистон Ички ишлар вазирлиги ЖИЭББга қарашли Тошкентда жойлашган 64/1-сонли вақтинчалик сақлаш изоляторига жойлаштирилган.


Сув танқислиги туфайли ГЭСларда ишлаб чиқариш ҳажми қарийб 25 фоизга камайган — Sof.uz\n10.11 11:12 62 Технология\nЖорий йилда сув танқислиги туфайли мамлакатимиз гидроэлектр станцияларида электр энергияси ишлаб чиқариш ҳажми қарийб 23 фоизга камайди, дея хабар қилди Энергетика вазирлиги матбуот хизмати. Бу эса истеъмолчиларни электр энергияси билан таъминлашга салбий таъсир кўрсатмоқда.\nГЭСларда сув ҳажмининг камлиги сабабли электр энергияси ишлаб чиқариш кўрсаткичлари камайиши кузатилмоқда ва бунинг натижасида айрим ҳудудларда электр энергияси таъминотида қисқа муддатли узилишлар кузатилмоқда. Бу гидроэлектр станцияларида электр энергияси ишлаб чиқаришнинг қисқариши билан боғлиқ бўлиб, бу эҳтиёжни тўлиқ қоплаш учун зарур миқдорда электр энергияси етишмаслигига олиб келди, дейилади хабарда.\nҚайд этилишича, 2019 йилда гидроэлектр станцияларда ишлаб чиқариш 6,5 млрд кВт/соатни ташкил этган бўлса, жорий йилда бу кўрсаткич ўтган йилги кўрсаткич каби 5 млрд кВт/соатни ёки 1,5 млрд кВт/соатга кам (23 фоиз)ни ташкил этмоқда.\nМазкур 1,2 млрд кВт/соат электр энергия билан республика аҳоли истеъмолчиларини бир ой мобайнида узлуксиз электр энергияси билан таъминлаш мумкин.\nВазирлик жорий йилда сув омборларида белгиланган сув захиралари тўпланмагани нафақат Ўзбекистон, балки қўшни республикаларда ҳам кузатилаётганини қайд этиб ўтди.\n«Шунга қарамасдан, мамлакатимизда мавжуд барча имкониятлардан фойдаланган ҳолда электр станциялар орқали режада кўрсатилган ҳажмларда электр энергияси ишлаб чиқариш чоралари кўрилмоқда», — дейилади хабарда.\nҲисоб-китобларга кўра, 2030 йилга бориб Ўзбекистонда электр энергияси истеъмолининг ўсиши 110 млрд кВт/соатга етиши кутилмоқда. Шу билан бирга, сўнгги икки йилда Ўзбекистон аҳоли ва саноатнинг, айниқса, қишда юкланишнинг энг юқори чўққисига тўғри келадиган эҳтиёжларини қондириш учун Марказий Осиёнинг қўшни давлатларидан электр энергияси импортини қайта йўлга қўйди.\nКеча, 20:35 80 Ўзбекистон


«Islom.uz» порталида мавлид маросими бўлиб ўтди\n112 Ўқиш режими + -\nБисмиллаҳир Роҳманир Роҳим! Бу оламни Ўзининг ҳабиби Муҳаммад Мустафо соллаллоҳу алайҳи васалламга бўлган муҳаббати туфайли яратган ва бизларни у Зотнинг умматлари бўлиш бахтига муяссар этган Аллоҳ таолога ҳамду санолар бўлсин!\nЗулматга кўмилиб ётган бу дунёни ўз нурлари билан мунаввар айлаб, барча оламларга раҳмат бўлиб келган, инсониятни жаҳолат ботқоғидан ҳидоят қирғоғига олиб чиққан Расулимиз соллаллоҳу алайҳи васалламга чексиз дуруду саловатлар бўлсин!\n2013 йил 27 январь, яъни Рабиъул аввал ойининг 15 куни «Islom.uz» порталида Пайғамбаримиз Расулуллоҳ соллаллоҳу алайҳи васалламнинг мавлидларига бағишланган илмий-амалий анжуман бўлиб ўтди.\nАнжуманни шайх Муҳаммад Содиқ Муҳаммад Юсуф ҳазратлари очиб бердилар. Шайх ҳазратлари барчани мавлид – нурнинг туғилиш ойи билан табрикладилар. Мавлуд маросимини байрам қилиш, бу муносабат билан совғалар улашиш, етим ва мискинлар ҳолидан хабар олиш ёки илмий- амалий анжуман тарзида ўтказилишини, бу нарсаларнинг Қуръони Каримдаги «Биз Сени оламларга фақат раҳмат қилиб юбордик»(Анбиё, 107) ояти асосида қилинишини айтиб ўтдилар. Шундан сўнг «Islom.uz» порталидаги барча сайтлар бирма-бир сўз олиб, мавлид тарихи, у ҳақдаги қадимги ва замонамиз уламоларининг фикрлари, Расулуллоҳ соллаллоҳу алайҳи васалламнинг Қуръондаги васфлари, сийрат ва суннатнинг фиқҳдаги ўрни, набавий табобат, у Зот соллаллоҳу алайҳи васалламнинг аёлларга ва аҳли байтларига бўлган муносабатлари, ўзбек адабиётида Расулуллоҳ соллаллоҳу алайҳи васалламнинг наътларига эътибор, Расулуллоҳ соллаллоҳу алайҳи васаллам ҳақларида бошқа дин вакилларининг қарашлари ва эътирофлари каби мавзуларда маъруза қилдилар. Сўнгра «Siyrat.uz» ва «Muslimaat.uz» сайтлари томонидан мавлидга бағишлаб ўтказилган танлов ғолибларини тақдирлаш маросими бўлиб ўтди. Ғолибларга эсдалик совғаларини шайх Муҳаммад Содиқ Муҳаммад Юсуф ҳазратлари топширдилар. Анжуман сўнгида Ҳасанхон Яҳё ва Ҳусайнхон Яҳёлар томонидан Имом Барзанжийнинг мавлидидан ўқилди. Якуний сўзни шайх Муҳаммад Содиқ Муҳаммад Юсуф ҳазратлари олиб, барчани яна бир бор мавлид билан қутлаб, юртимизга ва халқимизга хайрли дуолар қилдилар.\n09:23 / 03.06.2017 3224\nДунёдаги энг қадимий университетга муслима аёл асос солган\nДунёдаги энг қадимий, шу билан бирга, доимий фаолиятда бўлган университет, «АлҚаровин» олий ўқув муассасаси ҳисобланади. Ушбу олий ўқув даргоҳи Марокашнинг Фесс давоми...\n23:48 / 04.02.2017 3372\n04:32 / 14.02.2017 2487\nТошкент шаҳри “Мумтоз” ресторанида Қуръон мусобақаси якунланди\nАввал хабар берганимиздек, бугун Тошкент шаҳри бўйлаб шукуҳли Қуръон мусобақаси бошланди. Мумтоз ресторанидаги беллашув бу борада пешқадам бўлди. Уч соатлар давоми...\n03:51 / 13.02.2018 1234\n22:00 / 28 ноябрь 295


ФИФA Ўзбекистонга футбол ўйинларида VAR тизимидан фойдаланишга рухсат берди - UzNews.uz\n2 марта, 12:38 198 0\nХалқаро ташкилот мамлакатнинг тизим бўйича ҳисоботини қабул қилди.\nЎзбекистонда футбол бўйича 2021 йилги мавсум учрашувларида VAR тизимидан фойдаланиш бўйича ЎФA ҳамда ФИФA мутахассисларининг ўзаро музокаралари ижобий якун топган. Бу ҳақда ЎФА Матбуот хизмати хабар берди.\nТизимдан фойдаланиш бўйича ФИФA VAR платформасига зарур меъёрий ҳужжатлар ўз вақтида юкланди. Шунингдек, видео ёрдамчи ҳакамлар бригадасининг 2020 йилги футбол ўйинларида қайд этган натижалари ҳисоботи ФИФA томонидан қабул қилинди.\nШу сабабли, ФИФA 2021 йилги мавсум давомида ЎФA ҳамда ЎзПФЛ томонидан ташкил этиладиган футбол учрашувларида VAR тизимини қўллашга рухсат берди.\nЎтган йили Ўзбекистон Coca Cola кубоги финал учрашуви мамлакатда VAR технологиясидан фойдаланилган илк расмий ўйин бўлганди.\nЭслатиб ўтамиз, футболда VAR тизими бош ҳакамга видеотакрорлар орқали якуний қарор қабул қилишга ёрдам берувчи технология ҳисобланади. У расман 2018 йилда қатор синовлардан кейин киритилганди.


Ўтган йилда истеъмолчилар энг кўп қайси соҳадан шикоят қилишди? - Халқ сўзи\n11:11 23 Январь 2019 Жамият\nЖумладан, 2018 йилда фуқароларнинг мурожаатларини ўрганиб, соҳалар кесимида таҳлил қилинганда истеъмолчилардан келиб тушган мурожаатларнинг катта қисми савдо соҳасига тегишли экани аён бўлмоқда.\nсавдо соҳасига 4083 та;\nтабиий газ таъминоти соҳасига 2409 та;\nэлектр таъминоти соҳасига 1908 та;\nсув таъминоти соҳасига 795 та;\nкоммунал хизмат кўрсатиш соҳасига 648 та;\nалоқа соҳасига 453 та;\nтранспорт соҳасига 382 та;\nсоғлиқни сақлаш соҳасига 248 та;\nбошқа соҳаларга 2163 та.\nМаълумот учун, Ўзбекистон истеъмолчилар ҳуқуқини ҳимоя қилиш жамиятлари федерацияси ва унинг қуйи тузилмалари томонидан йил давомида Ўзбекистон Республикасининг “Истеъмолчиларнинг ҳуқуқларини ҳимоя қилиш тўғрисида”, “Жисмоний ва юридик шахсларнинг мурожаатлари тўғрисида”, “Ижтимоий шериклик тўғрисида”ги қонунлари ҳамда федерация кенгаши томонидан тасдиқланган “Ўзбекистон истеъмолчилар ҳуқуқларини ҳимоя қилиш жамиятлари федерациясининг марказий ва ҳудудий ижро этувчи органлари томонидан фуқароларнинг мурожаатларини кўриб чиқиш тартиби тўғрисида”ги йўриқнома ижросини таъминлаш борасида аҳолининг истеъмолчи сифатидаги ҳуқуқий манфаатларини ҳимоялаш борасида муайян ишларни амалга оширади.


Қурултой – Ўзбекистон касаба уюшмалари Федерациясининг Самарқанд вилояти кенгаши\nЎзбекистон касаба уюшмалари Федерацияси Қурултойи – Федерациянинг олий органи ҳисобланиб, ҳар беш йилда бир марта ўтказилади. Қурултой Федерация Кенгаши қарори билан чақирилади. Уни чақириш, вакиллик нормаси ҳамда кун тартиби тўғрисида Қурултой очилишидан камида уч ой олдин эълон қилинади.\nФедерациянинг навбатдан ташқари Қурултойи Федерация Кенгаши томонидан ёки Федерация аъзо ташкилотларининг камида учдан бир қисми талабига биноан чақирилади. Федерация Кенгашининг навбатдан ташқари Қурултойни чақириш, вакиллик нормаси, кун тартиби тўғрисидаги қарори унинг очилишидан камида бир ой олдин эълон қилинади.\nАъзо ташкилотларнинг камида учдан икки қисми вакиллиги таъминланган ҳамда сайланган делегатларнинг учдан икки қисми қатнашаётган бўлса, Қурултой тўла ваколатга эга ҳисобланади.\nКворум бўлгани ҳолда Қурултойда иштирок этаётган делегатларнинг ярмидан кўпи овоз берган ва Ўзбекистон касаба уюшмалари Федерацияси Устави билан бошқа ҳол кўзда тутилмаган бўлса, Қурултой қарорлари қабул қилинган ҳисобланади. Қурултой қарорларини қабул қилишда овоз бериш тартиби унинг делегатлари томонидан белгиланади.\nФедерация Кенгаши ва Федерация Назорат-тафтиш комиссияси фаолияти ҳақидаги ҳисоботларни эшитиш;\nФедерация, Назорат-тафтиш комиссияси раисини, шунингдек, Федерация\nКенгаши аъзоларини сайлаш, белгиланган квотага мувофиқ аъзо ташкилотлар томонидан тўғридан тўғри вакил йўллаш принципига биноан сайланган Федерация Кенгаши аъзолари ваколатларини тасдиқлаш;\nФедерациянинг Назорат-тафтиш комиссиясини сайлаш, унинг ваколатларини белгилаш ва ҳисоботларини тасдиқлаш;\nРеспублика касаба уюшмалари ҳаракатининг муҳим масалалари бўйича қарорлар, резолюциялар, баёнотлар, мурожаатномалар қабул қилиш;\nаъзо ташкилотлар аппеляцияларини кўриб чиқиш масалалари киради.\nҚурултой Федерация Кенгаши, Раёсат, Федерация раисига алоҳида ваколатларни бериши мумкин.


806 16:17 / 31.07.2020\nҚурбонликнинг ҳикмати ва фазилати\nҲақдан келди буюк фармон, жонни қурбон қилгин дея,Ҳалилуллоҳ бўлди тайёр, сўймоқликга юзта туя,Йўқ Ишора бўлди яна, қалб гавҳаринг сўйгин дея,Иброҳим давоми...\n836 12:00 / 31.07.2020\nМўминлар жаннатда Аллоҳни кўрадиларми?\nАллоҳ таолонинг бандаларига берган неъматлари беҳисобдир. Аллоҳ таоло мўминларни бу дунёни ўзида ҳам энг улуғ неъматлардан бўлган Ислом неъмати ҳамда Қуръони давоми...\n2127 11:00 / 27.06.2020\nТавсия ва эътироф\nШайх Муҳаммад Содиқ Муҳаммад Юсуф роҳимаҳуллоҳ асарларининг ҳар биридан беҳисоб фойдалар олганимни эътироф этаман. Ул зотнинг ўқимай ўтиб кетса бўладиган давоми...\n1201 11:07 / 21.05.2020\n1582 23:45 / 19.05.2020\nЭсимда 9 ёшли қиз эдим. Ҳовлида кўпчилик турар эдик. Кекса бобом, момом ва амакиларим оиласи билан ҳамда аммаларим. Невара қиз бўлганим учун уйнинг каттакичиги мени давоми...\n1127 15:30 / 01.05.2020\nАллоҳга тавба қилишимга сабаб бўлувчи воқеа\nУшбу воқеа Жиззах вилоятида бўлиб ўтган. Мен безорилигини эшитиб юрган бир йигитни Ислом буюрган яхши амалларни бажариб, ёмонликлардан тийилиб, намоз ўқиб давоми...\n6001 18:36 / 06.04.2020\nМуҳтожликдан ёшланган кўзлар\nБу мақолани ёзишда, мақола мавзусини аниқроқ тушунтириш ва вазиятни қандай эканлигини ёритиш учун Қуръони Карим оятлари, ҳадислардан намуналар келтирмоқчи эдим, давоми...\n3162 11:06 / 02.04.2020\nЭй қаро кўз асра ўзинг, шунда сенга жафо етмас,Жафо қилсанг қайси жонға, Худо ҳаққи вафо етмас.Буюк Ҳабиб, бўлса табиб, сенга зарра зиён етмас,Тўрт ёшинда кўксин давоми...\n2190 15:40 / 31.03.2020\nКоронавирусда ҳикмат бор\n.Коронавирус, бу Аллоҳдан келган балодир, лекин дуо қилиб бирлашсак, орқасида гўзал ҳикматни кўрамиз.Мен бунинг орқасида қандай ҳикматлар бор экан деб роса ўйлаб давоми...\n3404 13:30 / 30.03.2020\n3938 11:00 / 30.03.2020\nНабий алайҳиссалом суннатлари дунё олимларини лол қолдирмоқда\nИкки ўғлим тортишиб жанжаллашиб қолди. Ҳеч ажрата олмадим. Нимани талашаётганини сўрасам, давлатларнинг байроқлари туширилган расмлар ҳақида экан. Жаҳлим давоми...\n7324 11:10 / 29.02.2020


«Honda» компанияси Россияга автомобиль етказиб беришни тўхтатишини маълум қилди\nЯпониянинг «Honda» автоконцерни 2022 йилдан бошлаб Россияга автомобиль етказиб беришни тўхтатади. Бу ҳақда «Forbes» ҳабар берди.\nКомпаниянинг маълум қилишича, «Honda Motor» жаҳон автомобилсозлик саноатида давом этаётган ўзгаришлар шароитида амалиётларни реструктуризация қилишга йўналтирилган чораларни амалга оширмоқда.\n«Honda» Россияда ўз автомобилларига сотувдан кейинги хизмат кўрсатишни давом эттиришга ваъда берган. Ҳозирда у Россияда дилерлар орқали ўзининг иккита —«Honda CR-V» ва «Honda Pilot» кроссоверларини сотмоқда.\nЕвропа бизнеси ассоциациясининг маълумотларига кўра, Россияда ноябрь ойида 79 дона «Honda» автомобили сотилган. Бу ўтган йилнинг мос даврига нисбатан икки бараварга кам. «Honda» Россияда автомобилларини сотувчи компаниялар орасида 40-ўринда турибди. Компания йил бошидан бери 1383 дона автомобил сотган.\nМавзуга доир: «Chevrolet Tracker»нинг Хитойда ишлаб чиқарилган асл варианти Ўзбекистонга юборилди — фото\nАввалроқ Япониянинг «Honda» йирик автомобиль компанияси расмий Тwиттер-каналида киберҳужум туфайли ўз ишлаб чиқариш қувватларини тўхтатганини эълон қилган эди. Ҳонда вакиллари таъкидлашича, киберҳужум натижасида компаниянинг ички серверлари зарар кўргани эҳтимоли бор. Сифатни бошқариш тизимларини текшириш учун ишлаб чиқариш жараёни тўхтатилган.


Кимлар футбол оламидаги «Оскар»ни ютишлари мумкин эди? » Скачать музыку бесплатно новинки музыки 2016-2017\nКомментариев: 0 Просмотров: 128 Дата: 9-03-2016, 10:00 Ажойиб актёр Леонардо ди Каприо ниҳоят, кино оламининг энг нуфузли соврини - «Оскар»ни қўлга киритди. Аммо унинг бу йўлда анча сабр қилишига тўғри келди. Леони энди бемалол омади юришганлар қаторига қўшиш мумкин - ахир у бир неча уринишлардан сўнг асл ниятига етди, барибир. Айтиш жоиз, ди Каприо «Оскар»ни ютиш учун нақ чорак аср ҳаракат қилди (кинода 14 ёшида роль ўйнай бошлаган). Афсуски, футболда «Оскар» саналувчи «Олтин тўп»га эга чиқиш учун бунчалик кўп вақт берилмайди. Миллионлар ўйинида ёрқин из қолдирган, аммо «Олтин тўп»га қўл узатмаган ажойиб футболчилар қанча? Айниқса, ҳозирги давр юлдузларига бир жиҳатдан омад кулиб боқмаган - Лионель Месси ва Криштиану Роналду футболдаги бош индувидуал совринни сира бегона қилишмаяпти. Аслида «Олтин тўп»га муносиб бошқа ижрочилар ҳам бор, фақат улар Месси ва Роналду соясида қолиб кетишяпти. Хуллас, Championat.com сайти янги асрда футболга ўзгача фусун бағишлаган, аммо соҳа «Оскар»ига етишолмаган шундай «омадсиз» юлдузларга эътибор қаратди. Тьерри Анри Тезкор оёқлар эгаси футболда қойилмақом даражада фаолият юритгани билан мақтанишга тўла ҳақли. Зеро, француз клуб миқёсида имкони бор барча совринларни ютди, терма жамоаси билан эса Европа чемпионига айланди. Қисқаси, унинг фаолиятида битта кемтик борки, у ҳам бўлса, асосий индивидуал мукофот «Олтин тўп»га эга чиқолмаганидир. Анри «канонир» сифатида барчани «қийнаган» вақтларда сўров натижаларига кўра, бир сафар иккинчи ўринга муносиб кўрилганди. Аниқроқ айтсак, 2003 йилги сўровда Павел Недведдан озроқ овоз тўплаганди. Тьеррини 2006 йили учинчи яхши футболчи бўлганини ҳам қўшимча қилиш ўринли. Жанлуижи Буффон «Олтин тўп»нинг 60 йиллик тарихида унга асосан ҳужумкор футболчилар эга чиқишган. Дейлик, дарвозабонлардан атиги бир киши - афсонавий Лев Яшингагина бу совринни бўйсинтириш насиб этган. У 1964 йили футбол оламининг тенгсиз вакили сифатида эътироф этилганди. 2006 йилга келиб, Яшиннинг бетакрор натижасини италиялик бетакрор Жижи такрорлаши мумкин эди. Итальянларнинг Германия-2006 мундиалидаги жасоратларидан ҳайратланишган овоз берувчилар асосан жамоанинг икки етакчисига эътибор қаратишди. Яъни Буффон қатори «Мовий гвардия»нинг «бетон» ҳимоячиси Фабио Каннаваро ҳам совринга бош даъвогар саналди. Сўров якунларига кўра эса, марказий ҳимоячи ўз ватандошидан 50тача кўп овоз жамғариб, шахсий коллекциясини бебаҳо соврин билан бойитди. Жижи бўлса, ҳамон армонда... Златан Ибрагимович Андрей Шевченко ёки Жорж Веа мисолида айтсак, «Олтин тўп»га даъво қилиш учун совриндор ва буюк терма жамоада ўйнаш шарт эмас. Зеро, алоҳида ҳолатларда совринни қўлга олиш учун клуб футболидаги қаҳрамонликларнинг ўзи кифоя қилади. Хусусан, украиналик ҳужумчи илдамроқ ҳаракат қилиб, ёш Месси ва Роналду бош ролларни қўлга олгунга қадар «олтин»га бурканиш иложини топди. Швециялик новча ва мағрур Ибра эса шундай қилишга улгурмади. Тўғрироқ ифода этсак, унинг энг яхши дамлари жаҳон футболининг асосий юлдузлари айни кучга тўлган вақтларга мувофиқ келиб қолди. Энг ажабланарли ҳолат шуки, медаллар ва турли кубоклардан кўзни қамаштирувчи ноёб коллекция тузган голеадор ҳужумчи лоақал «Олтин тўп»га даъвогарларнинг кучли учлигига ҳам бирор марта киргани йўқ. Шу ҳам адолатданми? Андрес Иньеста Иньеста фахрли совринга икки марта жуда яқинлашди, аммо ҳар иккисида клубдоши - Мессини юксак ғалабаси билан табриклашга мажбур бўлди. Айниқса, 2010 йилги сўров натижалари кўпчилик ҳафсаласини пир қилди. Инчунин, ҳамма «Олтин тўп» ЖЧда шоҳсупага кўтарилган испанлардан бирига топширилишини кутганди. Бироқ танлов ҳайъати яна аргентиналикни устун кўрди. ЖАР мундиалида олий сифатни намойиш этган одобли Андрес эса «кумуш» билан чекланиб қолди. Мануэль Нойер Бошқалар хусусида гапириш қийиндир-ку, аммо ди Каприонинг ютуғи Нойерни ўзгача илҳомлантириши керак. Ҳарқалай, мақолага танланган «қойилмақом еттилик» ичида қимматбаҳо тўпга эга чиқиш учун энг яхши имконият айнан Мануэлдадир. Немис кипери шу ой 30 ёшга тўлади - бу биринчи рақам эгаси учун ваҳимали чегара эмас. Муҳими, унинг жамоалари - «Бавария» клуби ва Германия термаси футболчига ўз совринлари рўйхатини ҳали анча тўлдиришга умид боғлаш имкониятини беради. Умуман, яқин ўртада ФИФА сўровининг дарвозабонларга боғлиқ «ёвқариши»га чек қўядиган бирор кипер бўлса - у айнан Нойер. Рауль Гонсалес Ўтган асрнинг охири ва янгисининг аввалида «Реал»да тўп сурган энг сара юлдузлар навбати билан Европада тенгсиз мақомини олишган. Фақат, маҳаллий «афсунгар» ва «Сантьяго Бернабеу»нинг чинакам ёқимтойи Рауль эмас. Бунда қандайдир адолатсизлик бордек... Ахир Фигу, Роналдо ва Зидан «Олтин тўп» ютишган пайт «Реал»нинг содиқ ўғлони ҳар сафар совриндан бенасиб қолаверди. Ушбу кемтик Раулнинг буюклигига асло соя солмайдики, шуниси муҳимроқ. Ҳарқалай, у «Қироллик клуби» мухлислари учун афсона эди ва шундайлигича қолади - ҳаттоки, «Олтин тўп»сиз ҳам. Хави Хави ва Иньеста яқин-яқингача футбол учун гўёки, қулф ва калитдек ажралмас механизм эдилар. Улар яратган тенги йўқ боғлам учун ҳаттоки, алоҳида термин ўйлаб топишган: Хавиньеста. Чунончи, икки ўта ақлли хавбек майдонда доимо бир-бирини таърифланмас тарзда тўлдириб ҳаракатланарди. Эҳтимол, шунинг учун ҳам, Хави ёки Иньестани бирор марта алоҳида ва муносиб тарзда олий даражада эътироф этишмагандир. Тўғри, Хави кетма-кет 3 марта, яъни 2009-2011 йиларда ФИФА лауреатларининг кучли учлигидан жой олди, аммо ҳар сафар учинчи рақам остида... Ҳ.МАСАИДОВ тайёрлади - деб хабар бермоқда Stadion.uz нашри.


4 июль, 2018, 19:25\nАка-укалар меҳнат фахрийси Иван Кострикин ташкил этган туман ёшлар футбол жамоаси таркибида спорт сирларини ўрганишмоқда. Жамоа яқинда Болгарияда ўтказилган ўсмирлар ўртасидаги мусобақада ўз маҳоратларини намойиш этишди. Бу ҳақда uza.uz сайти хабар бермоқда.\n– Қувонарлиси, халқаро мусобақада иштирок этган “Реал Мадрид” футбол клуби мутахассислари жамоамизга алоҳида эътибор қаратишди, – дейди мураббий И.Кострикин. – Айниқса, Шуҳратжон ва Шоҳжаҳоннинг ўзига хос ўйин услуби эътироф этилди. Мусобақа якунида бу икки ёш спортчиларимиз “Реал Мадрид” футбол клуби қошидаги халқаро спорт мактабида ўқишга таклиф қилинди. Айни кунларда уларнинг сафар ҳужжатлари тайёрланмоқда, - деди мураббий.


Полшада президентликка сайловлар ўтказилмоқда.\n18 январ 2021, Тошкент вақти: 21:46\nМамлакат раҳбари лавозимига 12 киши номзодлик қилмоқда.\nСўровларга кўра¸ сайловда “Фуқаролик Платформаси” партияси вакиллари Доналд Туск ва Лех Качинскийлар олдинда бормоқда.\nОвоз бериш учун 30 миллион киши рўйхатдан ўтган . Жойларда 25 мингга яқин овоз бериш участкаси кеч соат 8 гача ўз ишини давом эттиради.\nСайлов ғолиби икки муддатга президент этиб сайланган Полша раҳбари Александр Квасневский лавозимини эгаллайди.


Дунë, 01 декабр 2017\nжума 1 декабр 2017\nЭрдўғоннинг Эрон санкциялари билан боғлиқ жиноятга аралашиб қолгани даъво қилинди\nТурк-эрони тиллафуруш АҚШ судида Туркия президенти Ражаб Тоййиб Эрдўғон Эронга АҚШ санкцияларидан бўйин товлашда ёрдам бериш учун 1 миллиард долларлик банк операциясини амалга оширишга шахсан рози бўлган, дея гувоҳлик берди.\nЖавод Зариф: АҚШ Эронни Суриядан чиқариб юбора олмайди\nЭрон ташқи ишлар вазири Муҳаммад Жавод Зариф АҚШ Эрон ҳарбий маслаҳатчилари ва қўшинларини Эрондан чиқариб юбора олмаслигини айтди. АҚШ тарафи уруш хароб қилган Сурияда олти йиллик фуқаролар урушига барҳам бериш бўйича келишув доирасида эронликларни у ердан чиқариб юборишни талаб қилмоқда.\nРоссия муҳожир ўзбеклар ҳуқуқлари масаласида Келишувни тасдиқлади (ВИДЕО)\nРоссия парламентининг иккала палата депутатлари Ўзбекистон билан меҳнат муҳожирларини жалб этиш тўғрисидаги битимни ратификация қилди. Унга биноан ўзбек мигрантларига меҳнат таътили берилади ва нафақа тайинланади. Бироқ, рус депутатлари бу Келишув “қувончсиз қабул қилинаётганини” таъкидлаб қўйди.\nТрампнинг Тереза Мэйга Твиттер орқали берган жавоби Британияда норозилик уйғотди\nАҚШ президенти Доналд Трампнинг пайшанба кунги твити шундоқ ҳам жунбушга тушган Британия ҳукуматини янада ғазаблантирди.\nВашингтон: АҚШнинг Ўзбекистондаги элчихонасида ҳеч кимга ҳужум қилинмаган\nАҚШ Давлат департаменти матбуот котиби Хезер Науэртнинг тасдиқлашича, Тошкентдаги элчихонада Кубадаги сингари акустик ҳужум бўлмаган. Бу ҳақда бугун Америка матбуотида хабарлар пайдо бўлди. Расмийлар дейдики, дипломатларнинг саломатлиги ва хавфсизлиги устувор масала, лекин ваҳима кўтаришга ҳожат йўқ.\nҚорачой-Черкесиядаги муҳожирлар пул йиғиб, ҳалок бўлган андижонлик майитини Ўзбекистонга юборди\nРоссиянинг Қорачой-Черкесия республикасида автоҳалокатда 49 ёшли андижонлик Ҳусниддин Қурбонов нобуд бўлди. Ҳодисадан хабар топган Черкесскда ишлаётган меҳнат муҳожирлари маблағ йиғиб, ватандоши майитини Ўзбекистонга юборди.\nИккинчи хотинга уйланганини билдирган собиқ муфтийни жазолаш талаб этилмоқда\nБишкеклик ҳуқуқ фаоллари иккинчи хотинга уйланганини интернет орқали тарқатилган видеода тан олган Қирғизистоннинг собиқ муфтийси Чубақ ҳожи Жалиловни жиноий жавобгарликка тортиш талаби билан пойтахт прокуратурасига ариза киритмоқчи.\nБМТ: Сурия ҳукумати Женевадаги музокараларда қатнашади\nСурия ҳукумати ўз делегациясининг жорий ҳафтада Женевада бўлиб ўтадиган тинчлик музокараларида иштирок этишини тасдиқлади. БМТ тарқатган хабарда айтилишича, ҳукумат олдинроқ музокараларда қатнашмаслиги мумкинлигини айтган эди.\nМосквада янги йил арафасида меҳнат муҳожирларини оммавий текшириш операциялари авж олмоқда. Олиб борилаётган оммавий рейдларни полиция “муҳожирларнинг жиноятларга алоқадорлигини текшириш” билан изоҳламоқда.\nБир асрлик тарихга эга Ўш ўзбек театри янги мавсумни очди\nЎшдаги Бобур номидаги Ўзбек академик театри Британия пойтахти Лондонга қилинган гастролларини якунлаб, Ўшда 99-театр мавсумини очди. 2018 йилда театр ўзининг юз йиллигини нишонлашга қизғин тайёргарлик кўрмоқда. Озодлик мухбири театр директори Набижон Мамажановни суҳбатга тортди.


У Трамп эмас. Президентлик сайловларида ғолиб...\n19.02.2020 11:59 0 2059\nФото: ТАСС / ZUMA / Paulo Lopes\nМиллиардер ва Нью-Йорк шаҳрининг собиқ мэри Майкл Блумберг, агарда АҚШ президентлиги учун сайловларда ғолиб чиқса, ўзига қарашли «Bloomberg LP» компаниясини сотиб юбормоқчи. Бу ҳақда «Wall Street Journal» Блумбергнинг сайловолди штабига асосланиб хабар тарқатди.\n1981 йилда асос солинган ушбу компания бугунги кунда 60 миллиард АҚШ долларига баҳоланмоқда.\nМавзуга оид: Миллиардер: «Трампдан қутулиш учун ҳамма пулимни сарфлайман!»\n«Associated Press» журналистлари Блумберг штаби вакили Тим О'Брайендан компанияни хориж компанияси ёки хусусий компания сотиб ололмаслигини ҳам аниқлашди. О'Брайеннинг таъкидлашича, Майкл Блумберг ҳозирги президент Дональд Трампнинг мутлақо акси.\n«Бизнинг назаримизда, Трамп ўз молиявий манфаатларидан воз кечмагани АҚШ президентлиги учун катта доғ бўлиб тушди», — деди Тим О'Брайен.\nЭслатиб ўтамиз, АҚШда президентлик сайловлари 2020 йилнинг ноябрь ойида бўлиб ўтади.\nАҚШ миллиардер Доналд Трамп Президент майкл блумберг


Мўмин – мўминнинг кўзгуси - Hidoyat.uz\nМўмин – мўминнинг кўзгуси\nАсосий саҳифа Мақолалар Мўмин – мўминнинг кўзгуси\nЧоп этилди May 16, 2020 Мўмин – мўминнинг кўзгусиda fikr bildirishni o'chirish\nАбу Ҳурайра розияллоҳу анҳудан ривоят қилинади. Расулуллоҳ соллаллоҳу алайҳи ва саллам марҳамат қилдилар: “Мўмин мўминнинг кўзгусидир” (Имом Абу Довуд ривояти).\nБу муборак ҳадисда мусулмон киши биродарига унинг салоҳияти ва камолоти учун насиҳат қилиши нақадар муҳим экани баён қилинмоқда. Кўзгу киши унга қараб туриб, кўринишини тартибга соладиган ва ўзига оро берадиган восита ҳисобланади. Биродарига насиҳат қиладиган мўмин киши ҳам кўзгуга ўхшатилди. Ташбиҳ (ўхшатиш) янада балоғатли бўлиши учун мўмин қайси жиҳатдан кўзгуга ўхшаши ҳазф қилинди, яъни тушириб қолдирилди. Худди кўзгу кишининг кичик айбини кўрсатгани каби, мўмин киши ҳам жонкуярлик билан биродарини унинг айбу нуқсонларидан воқиф этиб туради. Токи дўсти шу айбу нуқсонда ўзи билмаган ҳолда бардавом бўлиб қолмасин.\nШунингдек, ҳадиси шарифда яна бир кўрсатма бор: кўзгу ёрдамида айбу нуқсонлар кетказилганидек, мўмин киши ҳам насиҳатгўй биродаридан ўзининг хулқ-атвори, юриш-туришидаги камчиликларини айтиб, уни ислоҳ қилиб туришида ёрдам сўраши лозим бўлади.\nБундан маълум бўладики, бизнинг бирор айбимиз ёки хатоимизни айтган инсондан, айниқса, у яқин дўстимиз бўлса, умуман хафа бўлмаслигимиз керак. Аксинча, унга раҳмат айтишимиз, агар ҳеч ким айбимизни айтмай қўйса, уларни эслатиб турадиган бир насиҳатгўйни топишимиз лозим бўлади. Чунки киши юзидаги айбни кўзгусиз кўрмагани каби, феъли ёки хулқидаги айбу нуқсонни ташқаридан биров айтмаса, одатда ўзи сезмайди. Шу сабабли ҳеч ким насиҳат олишдан ўзини беҳожат сезмаслиги лозим. Агар шундай насиҳатгўй, жонкуяр ёр-биродарларимиз бўлса, уларга ташаккур айтиб, қадрлаш ҳамда панд-насиҳатларини чиройли қабул қилиш бурчимиздир.\nМанбалар асосида Азизбек ХОЛНАЗАРОВ тайёрлади\n“Ислом нури” газетасининг 2020 йил, 6-сонидан\nИфторликка тўйимли ва фойдали салат\nСардобадаги фалокат қурбонлари сонига аниқлик киритилди


Сочи 2014: Аделинанинг олтини Россия учун тарихга айланди - BBC News O'zbek\nСочи 2014: Аделинанинг олтини Россия учун тарихга айланди\nАделинага қадар россиялик бирор бир фигурист қиз Қишки Олимпиада Ўйинлари чемпиони бўлган эмас. Тўрт карра Россия чемпиони бўлган Аделина кеча бўлиб ўтган якуний беллашувларда барча мақталган номдор рақибларини ортда қолдириб кетди. Фоторепортажимизда.\nСочи Қишки Олимпиада Ўйинларининг фигурист қизлар беллашувлари арафасидаёқ ҳамма россиялик жажжи юлдуз Юлия Липницкаянинг ғолиб чиқишини башорат қилиб бўлганди. Чунки Юлия жамоавий баҳслардаги эркин дастури билан Россия Президенти Владимир Путин дохил барчани лол қилиб қўйганди.\nАммо кеча пайшанба куни бўлиб ўтган якуний беллашувларда олтин медал учун асосий кураш тўрт карра Россия чемпиони Аделина Сотникова ва амалдаги Олимпиада чемпиони жанубий кореялик Юна Ким орасида кечди.\nАделина эркин дастурини ижро этиб, ҳар икки чиқиши ортидан жаъми 149.95 балл билан пешқадамликка кўтарилиб олган пайтда бор-йўғи икки фигурист қизнинг ижроси қолганди, холос.\nЭркин дастурини ижро этиб бўлиши ортидан, америкалик тажрибали рақибининг, ҳатто, бронза медалига даъвогарлик қилолмаслиги маълум бўлди. Аммо Юна Ким, агар, таъбир жоиз бўлса, шарҳловчилар наздида "санъат асари"ни намойиш этди.\nҲамма Юна Ким кетма-кет икки Олимпиада Ўйинларининг олтин медалини қўлга киритиб, афсонавий Катарина Виттнинг натижасини такрорлайди, деб турган бир пайтда ҳаммаси чиппакка чиқди. Аделина тўплаган баллари бўйича Юнани қарийб олти очкога ортда қолдириб кетди.\nҲамма Аделинаю Юнанинг натижалари билан гангиб турган бир пайтда бронза медали италиялик фигурист қиз Каролина Костнерга насиб этгани ҳақида унча кўп гапирилмади. Аммо шунча номдор рақиблари орасидан совринли ўринга кўтарилишга муваффақ бўлган Каролина қувончининг чеки йўқ эди.\nАммо энг кўп қувонган, барибир, Аделина ва "Айсберг" муз саройини ўзларининг бақир-чақирлари билан тўлдирган россиялик спорт ишқибозлари бўлишди.\nБор-йўғи 12 ёшида Россия чемпиони бўлган ва тўрт карра ушбу мақомини шарафли ҳимоя қилган Аделина бор-йўғи 18 ёшида яна бир тарихий натижа қайд этди.\nРоссия тарихида Қишки Олимпиада Ўйинларининг олтин медалини олган биринчи фигурист қиз бўлди.\nҲақли равишда мақталган қизгина Юлия Липницкая эса, бундай имкониятни қўлдан бой берди. Аммо тез орада Японияда бўлиб ўтажак жаҳон биринчилигида ундан юқори натижалар кутаётганларнинг сони кам эмаслиги аниқ.


ЮРТ СОҒИНЧИ - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nЧоп этилган 17 Апрел 2020\tКӯришлар: 1213\nТағин мени айладинг хумор.\nМайин, иссиқ тупроқларингда\nМенинг изим қолгандир, Фархор?\nҚизилеринг босмадими сув?\nКўрмоқликни қиляпман орзу.\nҚандай роҳат зовурларингда\nБалиқлардек юрсам чўмилиб.\nПишинсаму олов бағримда\nАрмонларинг ётса кўмилиб.\nТирикмикан Хурсанд боболар,\nЮрганмикан сигир, қўй боқиб.\nТургандир-ов, қари момолар,\nСубҳидамда говмишин соғиб.\nЭрин ғийбат қилаётгандир\nОйдиннисо хола ҳам ҳозир.\nКўкрагимга қаттиқ ботгани\nСоғинчингнинг маъюс овози...\nОлисларда юрибди дайдиб,\nҲануз менинг ўтли қобирғам.\nБилдим, меҳринг чизиб бўлмайди\nЖиндаккина шеърларим билан.\nРўпарамда азамат тоғлар,\nҚоратоғинг эслатди уч қур.\nҚўлларимдан маҳкам қучоқлаб,\nЮр-юрлайди насимлар учқур.\nТеваракда санқир изғирин,\nТепаликда мудрайди қор, муз.\nМуздай ҳаволарни симириб\nФазодаги булутлар - Қорқиз.\nКечир, бугун бироз ичикдим,\nМужмаллигим балким, шул боис.\nКўксим мунча майин майишди,\nСаҳроларда қолганда ёлғиз.\nДашту тоғлар оқарди бирам,\nОйдинлашди бирдан хотирам\nТарновлардан томчи тинмади\nЧак-чаккилаб марвориддек соф.\nҚолгин, дединг сира кўнмадим,\nКўзларингга ашк тўлар ғарқоб.\nҲузурингдан шамолдай лоқайд\nКелишимга берганча ваъда,\nКетдим қобирғамнинг бир чети\nУзилгандай бўлди тўсатдан.\nУчқунлади юрагимда ғам,\nҚор ёғилди яна фалакдан.\nАтроф шундай ёрқин бўлса ҳам,\nҚил ҳам сиғмай қолди юракка.\nҚил ҳам сиғмай қолди юракка…\nБақирай бор овозим билан,\nФарёд урай юрак-юракдан.\nГоҳ қайғудан, гоҳо шодликдан,\nҲайқирайин: "Менга кераксан!"\nЭшитяпсанми? Гулим, бормисан?\nЎтгандан сўнг Чилучорчашмадан.\nОлтинсойга олганимда йўл,\nО, ҳайқирай муҳаббат билан,\nИсминг айтиб чақирайин Гул!\nО, майлига мардум тингласин,\nТелба, дея ўйласин майли.\nМайли бугун кўнглим йиғласин,\nОфтоб кулди, тоғлар жилмайди.\nКоинотга сочгайман аксу\nСадо берган овозларимни.\nНигоҳларинг кўрмайди, афсус,\nЁришмади тун янглиғ кўксим,\nҒолиб келди гўзал қайғулар.\nКелмайсиз, деб йиғладинг ўксиб,\nЮрагимга солиб ғулғула.\nОрадаги олис масофа\nТағин солди ишқимга раҳна.\nТағин сени қўйдим азобга,\nЯна ўзим айрилдим бахтдан.\nХиралашди фалакдаги ой,\nЧеҳрасини чулғади булут.\nСенинг ойдин кўнглинг ҳойнаҳой\nЗулумотда қолдирдим, Сулув.\nЖиринглади қўққис телефон,\nЧечакларин очди хаёлот.\nБироқ яна авзоим бешон\n"Аввал бундай эмасдингиз, сиз,\nЎзгарибсиз, анча чўзилиб. "\nСўнг гўшакни қўйганинг кези,\nДилда недир кетди узилиб…\nНосир Хусрав ноҳияси.\nРаҳматулло Абдулаҳадов 1994 йили Фархор ноҳиясида туғилган. Бохтар шаҳридаги Носир Хусрав номли дорилфунуннинг филология факултетида таҳсил олган. Айни пайтда Носир Хусрав ноҳиясининг 25 ва 5-умумтаълим муассасаларида ўқитувчи бўлиб ишламоқда.\n"Орзу гуллари" китоби муаллифи.\nБугун: 25-06-2022 16:26:23


Тошкент вилоятида замон талабларига ҳамоҳанг ҳарбий ошхона ишга туширилди\n18:34 / 28.11.2017\nЯнгийўл шаҳридаги 62-сонли умумтаълим мактабининг 9-синф ўқувчилари экскурсия билан Тошкент вилоятида жойлашган Ҳаво ҳужумидан мудофаа қўшинлари ва Ҳарбий ҳаво кучларига қарашли ҳарбий қисмга ташриф буюришди. Мудофаа вазирлиги матбуот хизмати шу ҳақида хабар берди.\nБу ерда ўқувчи-ёшлар ҳарбий қисмда муддатли ҳарбий хизматчилар учун яратилган шароитлар, таъминот масалалари ва уларнинг хизмат фаолиятлари билан яқиндан танишишди. Экскурсия якунида улар аскар акалари билан янги ишга туширилган ошхонада бирга тушлик қилди.\nҚайта таъмирланиб, ишга туширилган мазкур ошхона муддатли ҳарбий хизматни ўтаётган аскарларнинг ижтимоий ҳимоясини, жумладан, сифатли озиқ-овқат маҳсулотларини етказиш ва уларнинг дастурхонини миллий таомлар билан янада бойитишни таъминлайди.\nШу куни ҳарбий хизмат билан боғлиқ бўлган барча жараёнлар ёшларда катта таассурот қолдирди.


Кошаева Сайёра Режипбаевна\n1961 йил 24 июнда Тошкент вилоятида туғилган, маълумоти олий, ҳуқуқшунос, 1988 йил Тошкент давлат университетини (сиртқи) тамомлаган. Иккинчи малака даражали судья. Оилали, бир нафар фарзанди бор.\nМеҳнат фаолиятини 1979 йилда Тошкент вилояти Юқоричирчиқ тумани ички ишлар бўлимининг ходими лавозимидан бошлаган. 1986-1989 йилларда Тошкент вилояти Юқоричирчиқ тумани судининг канцелярия мудири, 1989-2006 йилларда Тошкент вилояти Юқоричирчиқ тумани ҳуқуқий маслаҳатхонасининг иш ўрганувчиси, адвокати, мудири, 2006-2008 йилларда фуқаролик ишлари бўйича Тошкент вилояти Чирчиқ туманлараро судининг судьяси, 2008-2013 йилларда фуқаролик ишлари бўйича Тошкент вилояти судининг судьяси, 2013-2014 йилларда фуқаролик ишлари бўйича Тошкент вилояти судининг малака ҳайъати котиби, 2014-2017 йилларда фуқаролик ишлари бўйича Тошкент вилояти судининг судьяси, 2017 йилда Тошкент вилояти маъмурий судининг судьяси лавозимларида фаолият юритган.\n2017 йил 4 октябрда Ўзбекистон Республикаси Олий Мажлиси Сенатининг Қарори билан Ўзбекистон Республикаси Конституциявий судининг судьяси этиб сайланган.


САМАРҚАНД ВИЛОЯТИ БАНДЛИК БОШ БОШҚАРМАСИ - Дам олиш вақти\nМенинг ёшим 18 да. Илгари ишламаганман. Кейинги ҳафтадан банкда ишлашни бошлайман. Илтимос, айтингчи, иш куни пайти менга танаффус ажратиладими?\nАлбатта. Меҳнат кодексининг 127-моддасига кўра, ходимга иш куни (смена) давомида дам олиш ва овқатланиш учун танаффус берилиши керак, бу танаффус иш вақтига киритилмайди.\nТанаффус бериш вақти ва унинг аниқ муддати ички меҳнат тартиби қоидаларида, смена графикларида ёки ходим билан иш берувчи ўртасидаги келишувга биноан белгилаб қўйилади. Шунинг учун, ишдаги жамоангиз билан маслаҳатлашиб, банкда тушлик неча маротаба ва қанча вақтга берилиши ҳақида қизиқиб кўринг. Бундан ташқари, меҳнат тўғрисидаги қонунлар ва бошқа норматив ҳужжатлар билан иш куни (смена) давомида бошқа танаффуслар ҳам белгилаб қўйилиши мумкинлиги сабабли, танаффуснинг яна бошқа турлари борлиги ҳақида ҳам қизиқиб кўринг.\nМени ишда соат 21 гача ушлаб қолиб, кейинги куни эса соат 8-00 да ишда бўлишимни талаб қилишлари мумкинми?\nЙўқ, мумкин эмас. Меҳнат кодексининг 128-моддасига мувофиқ, ишнинг тугаши билан кейинги куни (сменада) иш бошланиши ўртасидаги кундалик дам олиш вақтининг муддати ўн икки соатдан кам бўлиши мумкин эмас.\nМенга ҳар доим душанба куни ишга чиқиш қийинчилик туғдиради. Шунинг учун, якшанба куни ишлаб, душанбада дам олишим мумкинми?\nДоимий равишда мумкин эмас. Меҳнат кодексининг 129-моддасига мувофиқ, беш кунлик иш ҳафтасида ходимларга ҳафтада икки дам олиш куни, олти кунлик иш ҳафтасида эса, бир дам олиш куни берилади.\nУмумий дам олиш куни якшанбадир.\nБизнинг типографиямиз катта ва шошилинч буюртма қабул қилди. Бошлиғимиз ҳаммани якшанба куни ҳам ишга чиқишга мажбурлади. Лекин, уйимда ёш фарзандларим бор, эрим ҳам якшанба куни ишга чиқишим кераклигидан норози. Агар мен якшанба куни ишга чиқишдан бош тортсам, ишдан бўшатишлари мумкинми?\nЙўқ, мумкин эмас. Меҳнат кодексининг 130-моддасига мувофиқ, дам олиш кунларида ишлатиш тақиқланади. Иш берувчининг фармойиши бўйича айрим ходимларни дам олиш кунлари ишга жалб этишга алоҳида ҳоллардагина, жамоа шартномасида, агар у тузилмаган бўлса, – иш берувчи томонидан касаба уюшмаси қўмитаси ёки ходимларнинг бошқа вакиллик органи билан келишиб белгиланган асослар бўйича ва тартибда йўл қўйилади.\nБундан ташқари, ходимларни улар дам оладиган кунлари ишга жалб этиш Меҳнат кодексида белгиланган чеклашларга риоя этган ҳолда амалга оширилади. Меҳнат кодексининг 228-моддасина мувофиқ, ҳомиладор аёлларни ва ўн тўрт ёшга тўлмаган боласи (ўн олти ёшга тўлмаган ногирон боласи) бор аёлларни уларнинг розилигисиз дам олиш кунларидаги ишларга жалб қилишга йўл қўйилмайди.\nМен бешинчи синфда ўқийман. Бизнинг мамлакатимизда 14 январь Ватан ҳимоячилари куни деб эълон қилинган. Ўша куни ўқишга чиқмаслигимиз мумкинми?\nЙўқ, мумкин эмас. Меҳнат кодексининг 131-моддасига мувофиқ, байрам (ишланмайдиган) кунлар қуйидагилар ҳисобланади:\nКўриб турганингиздай, 14 январь бизнинг мамлакатимизда кенг миқёсда нишонлансада, байрам куни ҳисобланмайди.\nМен ишлаётган лицейнинг директори янги ўқув йили бошланиши муносабати билан кўргазма қуролларини ўз вақтида тайёрламасак, 1 сентябрда байрам бўлишига қарамасдан ишга чиқишимизга тўғри келишини айтди. У бизни Мустақиллик куни ҳам ишга чиқариш ҳуқуқига эгами?\nЙўқ, эга эмас. Меҳнат кодексининг 132-моддасига мувофиқ, байрам (ишланмайдиган) кунлари ишлаш ман этилади. Ходимларни шу кунлари иш берувчининг фармойиши билан ишга жалб этишга алоҳида ҳоллардагина ушбу Кодекснинг 130-моддасида назарда тутилган асослар бўйича ва тартибда йўл қўйилади.\nХусусан, иш берувчининг фармойиши бўйича айрим ходимларни дам олиш кунлари ишга жалб этишга алоҳида ҳоллардагина, жамоа шартномасида, агар у тузилмаган бўлса, – иш берувчи томонидан касаба уюшмаси қўмитаси ёки ходимларнинг бошқа вакиллик органи билан келишиб белгиланган асослар бўйича ва тартибда йўл қўйилади.\nСизнинг ҳолатингизда директор сизни байрам куни ишга жалб қилиш ҳуқуқига эга эмас. Лекин, ўқитувчилар томонидан ўзларига юклатилган вазифаларнинг ўз вақтида бажарилмаслиги оқибатида раҳбарият сизларга нисбатан интизомий жазо чораларини кўриши мумкин.\nМен офис-менежери сифатида ишга қабул қилинганимда, менинг меҳнат таътилим қисқа эканлиги ҳақида хабар қилишди. Йиллик асосий меҳнат таътилининг энг қисқа чегараси қанча?\nМеҳнат кодексининг 134-моддасига мувофиқ, ходимларга ўн беш иш кунидан кам бўлмаган муддат билан йиллик асосий таътил берилади.\n5 йилдан буён фирмада ишлайман, лекин менга бериладиган йиллик асосий таътил йигирма кундан ошмайди. Ўтган йили ишхонамизга қиз бола ишга келди, унинг меҳнат таътили 30 кунни ташкил этади. Бу тўғрими, ахир у жуда ҳам ёшку, у атиги 17 ёшга тўлган?\nҲа, тўғри. Сизнинг ҳамкасбингиз узайтирилган меҳнат таътили олишга ҳақли. Меҳнат кодексининг 135-моддасига кўра 18 ёшга тўлмаган ҳамда ишлаётган I ва II гуруҳ ногиронларига йиллик узайтирилган асосий таътил берилади (ўттиз календарь кун).\nМеҳнат тўғрисидаги қонунлар ёки бошқа норматив ҳужжатларда белгиланганидан ташқари, меҳнат шартномасининг шартларида ҳам узайтирилган йиллик таътиллар бериш назарда тутилиши мумкин.\nБир йилдан буён ўриндошлик асосида эстрада-цирк коллежида ишлайман. Айни пайтда таътил олишим мумкинми?\nҲа, мумкин. Меҳнат кодексининг 133-моддасига кўра, барча ходимларга, шу жумладан ўриндошлик асосида ишлаётган ходимларга, дам олиш ва иш қобилиятини тиклаш учун иш жойи (лавозими) ва ўртача иш ҳақи сақланган ҳолда йиллик меҳнат таътиллари берилади. Шунингдек, Вазирлар Маҳкамасининг 2012 йил 18 октябрдаги\n297-сон қарори билан тасдиқланган Ўриндошлик асосида ҳамда бир неча касбда ва лавозимда ишлаш тартиби тўғрисида низомнинг 16-бандига кўра, ўриндошлик асосида ишловчи шахсларга ҳар йилги асосий, шунингдек ўриндошлар ҳақли бўлган қўшимча таътиллар асосий иш жойидаги ҳар йилги меҳнат таътили билан бир вақтда берилади. Агар ўриндошлик асосида ишлашнинг биринчи иш йилида ходим олти ойдан кам ишлаган бўлса, у ҳолда ўриндошлик асосидаги ишда таътил учун ишланган вақтга пропорционал ҳақ тўланади.\nМен яқинда корхонага бошчилик қила бошладим ва ходимларнинг ҳаммаси қўшимча таътилга чиққанлигини аниқладим. Холбуки, ходимлар меҳнат шароити ноқулай ва ўзига хос бўлган ишларда банд бўлмаганлар ҳамда оғир ва ноқулай табиий-иқлим шароитларида ишламаганлар. Уларга олдинги раҳбарият томонидан берилган қўшимча таътиллар қонунийми?\nМеҳнат кодексининг 136-моддаси учинчи қисмига кўра, қўшимча таътиллар меҳнат тўғрисидаги қонунлар ва бошқа норматив ҳужжатларда, меҳнат шартномасининг шартларида назарда тутилган бўлиши мумкин.\nМен меҳнат шароити ноқулай бўлган корхонада ишлайман ва шу сабабли бизга қўшимча таътиллар берилади. Бериладиган таътилнинг давомийлиги бўйича чекловлар борми?\nХа, бор. Меҳнат кодексининг 140-моддасига мувофиқ йиллик таътилнинг умумий муддатини ҳисоблаб чиқаришда қўшимча таътиллар йиллик асосий таътилга (шу жумладан узайтирилган таътилга ҳам) қўшиб жамланади.\nМен 10 ой ишладим ва меҳнат таътилига чиқиш жадвалига кўра мен таътилга чиқишим керак. Айтингчи, таътилнинг муддати ишланган вақт миқдорига боғлиқми?\nҲа, боғлиқ. Меҳнат кодексининг 141-моддасига мувофиқ таътиллар муддатини ишланган вақтга мутаносиб равишда ҳисоблаб чиқаришда уларнинг муддати ҳар бир тўлиқ таътил миқдорини ўн иккига бўлиб, сўнг тўлиқ ишланган ойлар сонига кўпайтириш йўли билан аниқланади. Бунда ўн беш календарь кунга тенг ва ундан кўп бўлган кунлар бир ой деб яхлитланади, ўн беш календарь кундан ками эса чиқариб ташланади.\nМен бу йил икки ой иш ҳақи сақланмаган ҳолда таътилга чиқдим. Иш берувчи ушбу даврни, йиллик асосий таътилни олиш ҳуқуқини берадиган иш стажини ҳисоблаб чиқишда ҳисобга оладими?\nБу жамоа шартномаси ёки корхонанинг бошқа локал ҳужжатида ёхуд меҳнат шартномасида кўрсатилганлигига боғлиқ. Хусусан, Меҳнат кодексининг 142-моддаси иккинчи қисмига мувофиқ жамоа шартномасида, корхонанинг бошқа локал ҳужжатида, меҳнат шартномасида хусусан иш ҳақи сақланмаган ҳолда бериладиган муддати икки ҳафтадан кўп бўлган таътил вақтини ҳам йиллик асосий таътилни олиш ҳуқуқини берадиган меҳнат стажига қўшиш назарда тутилиши мумкин.\nЎтган йилнинг охирида бизнинг корхонада таътилга чиқиш жадвали тузилган эди. Бироқ, мен уйланишга қарор қилдим ва белгиланган муддатдан олдинроқ таътилга чиқмоқчиман. Таътилнинг муддатини ўзгартиришни сўраб иш берувчига мурожаат қилсам бўладими? Иш берувчи таътилни янги муддатга ўтказиб беришга мажбурми?\nМурожат қилиш ҳуқуқингиз бор. Меҳнат кодексининг 144-моддаси бешинчи қисмига мувофиқ таътилдан фойдаланишнинг жадвалда белгиланган вақти ходим билан иш берувчининг келишувига биноан ўзгартирилиши мумкин. Бироқ, ушбу моддадан келиб чиқиб иш берувчи сиз таклиф қилаётган вақтга рози бўлишга мажбур эмас.\nМеҳнат таътили вақтида мен касал бўлиб қолдим. Касаллик даври таътилнинг муддатини ҳисоблашда инобатга олинадими?\nҲа олинади. Меҳнат кодексининг 145-моддасига мувофиқ ходимлар вақтинча меҳнатга қобилиятсизлик даврида таътилни узайтириш ёки бошқа муддатга кўчириш ҳуқуқига эгадирлар. Шу билан бирга, агар таътилдан фойдаланишга тўсқинлик қилувчи сабаблар таътил бошлангунга қадар келиб чиққан бўлса, ходим билан иш берувчи ўртасидаги келишувга биноан таътилдан фойдаланишнинг янги муддати белгиланади. Бундай сабаблар таътил даврида келиб чиққан ҳолларда таътил тегишли кунлар сонига узайтирилади ёки ходим билан иш берувчининг келишувига биноан таътилнинг фойдаланилмай қолган қисми бошқа муддатга кўчирилади.\nМеҳнат шартномасига мувофиқ менга 28 иш кунидан иборат меҳнат таътили берилиши керак. Мен уни икки қисмга бўлиб олсам бўладими?\nМеҳнат кодексининг 146-моддаси талабларига риоя қилган ҳолда ходимнинг хоҳишига кўра унинг ёзма аризаси асосида таътилни қисмларга бўлишга йўл қўйилади. Бунда таътилнинг бир қисми ўн икки иш кунидан кам бўлмаслиги лозим.\nКейинги ойнинг бошида таътилга чиқаман. Қачон ва қанча миқдорда менга таътил учун ҳақ тўланади?\nМеҳнат кодексининг 148-моддасига мувофиқ, йиллик таътиллар даври учун ходимга ўртача иш ҳақидан кам бўлмаган миқдорда ҳақ тўлаш кафолатланади (169-модда).\nМен юридик коллежда ўқийман. Сессия имтиҳонлари даврида ижтимоий таътиллар тўғрисида савол берилди. Айтингчи, ижтимоий таътилга нималар киради?\nМеҳнат кодексининг 149-моддасига кўра, ходимлар қуйидаги ижтимоий таътиллар олиш ҳуқуқидан фойдаланадилар:\nМен адвокат этикаси мавзуси бўйича номзодлик диссертацияси устида ишлаяпман. Ижодий таътил олишим учун ректор номига ариза ёзишимнинг ўзи етарли ҳисобланадими?\nЙўқ, етарли эмас. Илмий даражалар изланувчиларига бериладиган ижодий таътилларни расмийлаштириш учун кафедра, шўъба, лаборатория ва шунга ўхшашлар Илмий кенгашга сабаблар кўрсатилган илтимоснома юборади.\nдавлат олий таълим муассасалари ва илмий-тадқиқот муассасалари ходимларига – ушбу муассасалар илмий кенгашининг тақдимномасига кўра директор (ректор) томонидан;\nбошқа давлат корхоналари, ташкилотлари ва муассасалари ходимларига – изланувчи бириктириб қўйилган олий таълим, илмий-тадқиқот муассасаси илмий кенгашининг тақдимномасига кўра вазирлик (идора) томонидан берилади.\nИжодий таътил бериш тўғрисидаги тавсиянома илмий ишнинг муҳимлигини, олиб борилган тадқиқотларнинг ҳажмини ва диссертацияни таътил вақтида тугаллаш мумкинлигини ҳисобга олган ҳолда илмий кенгашлар томонидан берилади.\nИлмий кенгаш тавсияномасида диссертацияни ниҳоясига етказиш учун зарур бўлган таътилни бериш вақти ва муддатлари кўрсатилади.\nИжодий таътил олган шахслар, таътил тамом бўлгандан сўнг, қилинган ишлар тўғрисида ҳисобот тақдим этадилар.\nКиришлар бугун: 5759\nТашрифлар бугун: 4017


Президент Республика штабига тўртта топшириқ берди - xabar.uz\nКўрсатилган тезкор амалий ёрдам сабабли бозорларда гўшт, сут, картошка, тухум, гуруч нархлари барқарорлиги сақланмоқда. «Демак, ҳаракат қилсак, албатта натижа бўлади», деди Президент.\nДавлат раҳбари Республика штабига қуйидагиларни топширди:\n- зарур озиқ-овқат маҳсулотлари импорти учун аввал берилган 500 миллиард сўм имтиёзли ресурсларнинг қайтариш муддати йил якунига қадар узайтирилсин;\n- бир ҳафта муддатда озиқ-овқат маҳсулотлари ишлаб чиқарувчи барча тадбиркорлар билан учрашиб, уларнинг юзага келган муаммоларини кундалик ҳал этиш тизими жорий этилсин;\n- биржа савдоларида озиқ-овқат ва хом ашёнинг тўлиқ қўйилиши устидан кунлик назорат ўрнатсин ва сунъий равишда нарх ошишининг олдини олиш бўйича тезкор чораларни кўриб борсин;\n- уч кун муддатда шакар, ун, ёғ, гўшт, чой, болалар овқатлари, сут маҳсулотлари каби озиқ-овқат маҳсулотлари импортига акциз солиғи ва божхона божларини қайта кўриб чиқиш бўйича асосланган таклиф киритсин.


Сада байрами арафасидаги кўнгил олишлар - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nЧоп этилган 09 Феврал 2018\tКӯришлар: 826\nШунингдек, Ражаббой Аҳмадзода узоқ йиллар собиқ вилоят ижроия қўмитасида самарали фаолият юритган, «Дўстий» ордени соҳиби,Тожикистонда хизмат кўрсатган маданият ходими Баҳриддин Аҳмедов, ўз умрини ёш авлод таълим-тарбиясига бағишлаётган кекса муаллима, Тожикистон маорифи аълочиси Рафоат Раҳимовалар ҳолидан ҳам хабар олди. У барча меҳнат фахрийларига узоқ умр, сиҳат-саломатлик тилади.\n«Шифо»га текин йўлланмалар\nВилоятнинг турли шаҳар ва қишлоқларидаги умумтаълим муассасаларида фаолият юритаётган 100 нафар ўқитувчи қишки таътилдан кейин, ёш авлод таълим-тарбиясига янада кўпроқ куч-ғайрат билан киришди. Улар таътил кунлари Гулистон шаҳридаги, «Тожик денгизи» соҳилида жойлашган хушманзара «Шифо» санаторийсида дам олиб, соғлиқларини мустаҳкамлашди.\nМуаллимларга бу имкониятни давлат ҳокимияти вилоят ижроия органи яратиб берди. Вилоятнинг энг яхши ва тажрибали ўқитувчилари ҳамда маориф фахрийларига «Шифо»га бепул йўлланма берилди.\nЯнги марказнинг хайрли мақсадлари\nКонибодом шаҳрида жамиятдаги муҳтож инсонлар - қаровчисиз қолган қариялар, етимлар, ногиронларга янада яхшироқ ғамхўрлик қилиш мақсадида, янги марказ иш бошлади. У шу пайтгача амал қилиб келган уйда ижтимоий хизмат кўрсатиш бўлими асосида ташкил топди. Янги марказ давлат ҳокимияти шаҳар ижроия органи қошида амал қилади.\nМарказ иш бошлаган дастлабки кунлардаёқ маҳаллий тадбиркорлар ҳамкорлик қилиш таклифлари билан чиқа бошлашди. Улардан бири –«Бодом» санаторийси директори Зариф Холиқов имконияти чекланган 10 нафар болага қишки таътилни мазкур санаторийда кўнгилли ўтказиш учун имконият яратиб берди. Болалар у ерда бепул дам олиб, даволандилар.\n«Бунёдкор» бунёдкорликка чорлайди\nБобожон Ғафуров номли Республика музейида таниқли қурувчи, тажрибали раҳбар Ибодулло Аҳмедов иш фаолиятининг 50 йиллиги муносабати билан учрашув ва у ҳақда янги нашрдан чиққан «Бунёдкор» китоби тақдимоти бўлиб ўтди.\nБобожон Ғафуров ноҳиясидаги Хистеварз қишлоғида туғилган Ибодулло Аҳмедов узоқ йиллар қурилиш соҳасида меҳнат қилди. У вилоятнинг турли шаҳар ва қишлоқларида мактаб ва шифохоналар, болалар боғча-яслилари ва турар жойлар, бошқа зарур иншоотлар қурилишида қатнашди.\nИбодулло Аҳмедов Шаҳристон ва Зафаробод ноҳиялари раиси вазифаларида ишлаган йилларда бу ноҳияларда ўнлаб ижтимоий-иқтисодий иншоотлар қад кўтарди. У изланувчан раҳбар сифатида ҳар икки ноҳия тараққиёти учун жон куйдирди.\nЁш ҳунармандларга катта йўл очилмоқда\nИстаравшан шаҳрида янги истеъдодларни излаб топиш мақсадида «Ҳунари асил», деб аталган тадбир ўтказилди. Сайёҳлик ва халқ ҳунармандчилигини ривожлантириш йилига бағишланган бу тадбир давлат ҳокимияти Истаравшан шаҳар ижроия органи ташаббуси билан ўтказилди.\nТадбирга йиғилган кишилар, Истаравшан меҳмонлари фақат шаҳарлик ҳунармандлар эмас, балки қишлоқларда яшаётган қўли гул усталар, чеварлар, халқ ҳунарлари коллежи, касб-ҳунар лицейи ўқитувчилари ва шогирдлари тайёрлаган маҳсулотларни катта қизиқиш билан томоша қилишди.\nБозор нархидан арзон маҳсулотлар\nЯқинда Хўжанд шаҳрининг икки гавжум мавзесида қишлоқ хўжалиги маҳсулотлари ярмаркаси харидорларни ўзига чорлади. Бу ярмаркаларда вилоятнинг турли ноҳиялари деҳқонлари, боғбон ва чорвадорлари етиштирган маҳсулотлар бозордагига қараганда анча арзон нархда сотилди. Жумладан, картошка, сабзи, пиёз, мева, гуруч, гўшт, сут маҳсулотлари 50 фоиздан 20 фоизгача арзон сотилди. Масалан, бир килограмм мол гўшти 30, олма 2, гуруч 5, ун 2 сомонийдан ва сабзи 70 дирамдан, картошка икки ярим сомонийдан сотилди.\nВилоят раиси матбуот хизматидан хабар беришларича, худди шундай ярмаркалар бошқа саноат шаҳарлари – Бўстон, Гулистон ва Истиқлолда ҳам ташкил этилган. Ярмаркалар давлат ҳокимияти вилоят ижроия органи ташаббуси билан уюштирилган.\nЮқумли касалликлар камайди\nСпитамен ноҳиясига қарашли Сариосиё қишлоқ жамоатида юқумли касалликлар кескин камайган. Мазкур қишлоқ жамоатидаги Саломатлик маркази шифокори Фурқат Қодировнинг айтишича, ўтган йили 2016 йилга қараганда юқумли касалликлар 70 фоизга камайган.\nҚишлоқ шифокорлари Сариосиёда яшаётган деярли 9 минг нафарга яқин инсон саломатлигини асраш йўлида фаолият юритар эканлар, бошқа хасталиклар каби юқумли касалликлар олдини олишга ҳам муваффақ бўлишган. Бу мақсадда аҳоли орасида тушунтириш ишлари олиб бориш билан бирга, тез юқадиган касалликлар олдини олиш учун эмлаш вақтида ўтказилган. Ҳозирда аҳоли соғлиғини асрашни янада яхшилаш мақсадида қишлоқда таҳлил лабораторияси очиш ва «Тез ёрдам» хизматини йўлга қўйиш устида иш олиб борилмоқда.\n- Рақамларга юзлансак, ноҳиямизда ўтган йили юқумли касалликка чалинганлар сони 400 нафардан кўпроққа ёки 30 фоизга камайди, -деди ноҳия санитария-эпидемиология хизмати мутахассисларидан бири Рўзимат Холиқов.\nХўжанд қалъаси сайёҳларни кутади\nҚадимий шаҳар Хўжанд ўзининг тарихий иншоотлари, гўзал табиати билан мудом сайёҳлар эътиборини тортиб келган. 30дан ортиқ тарихий ёдгорлик, 3 археологик ёдгорлик, 25та меъморчилик ёдгорлиги ҳар бир сайёҳнинг диққатини тортади. Янги бунёд этилган «Истиқлол» тарихий-маданий мажмуаси ва унга туташ боғ ҳам сайёҳлар эътиборини тобора кўпроқ тортмоқда. Ҳар йили минглаб хорижий сайёҳлар шаҳар ва ундаги ёдгорликларни, мафтункор Сирдарёни ўз кўзлари билан кўриб кетиш учун ташриф буюришади. Сайёҳлар Хўжанддаги 12та меҳмонхонада жойлашишлари мумкин. Бу қулай ва шинам меҳмонхоналар нархи хорижий мамлакатлардагига қараганда, анча арзон.\nХўжанд шаҳар раиси Маъруф Муҳаммадзода матбуот йиғинида сўзлар экан, мамлакатда 2018 йил Сайёҳлик ва халқ ҳунармандчилигини ривожлантириш йили, деб эълон қилиниши муносабати билан бу муҳим соҳага эътибор янада кучайтирилишини таъкидлади. Жорий йилда Сирдарё соҳилида яна бир замонавий меҳмонхона меҳмонлар учун ўз эшикларини очади. Тарихий Хўжанд қалъаси қайтадан таъмирланади. Қалъа ичида халқ ҳунармандчилиги маҳсулотлари доимий кўргазмаси амал қилади. Халқ ҳунармандлари қалъада шаҳар меҳмонлари учун ўз ҳунарларини бевосита намойиш этишади. Хорижлик меҳмонлар сўзана, атлас ва адрас тўқиш, дўппи тикиш, мисгарлик ва заргарлик буюмларини ясаш билан шуғулланадиган ва бошқа халқ ҳунармандлари иш жараёнларини ўз кўзлари билан кўриш имкониятига эга бўладилар. Сайёҳлик соҳаси мутахассисларининг хабар беришларига кўра, Европа мамлакатлари, Америка Қўшма Штатлари ва Япониядан келадиган сайёҳлар, айнан, қўлда ясалаётган, тикилаётган, тўқилаётган буюмларни ўз кўзлари билан кўришгач, бу маҳсулотларга тезроқ эга бўлишга – харид қилишга интиладилар.\nХўжанднинг икки соҳилини бирлаштирувчи осма ҳаво йўли ҳам сайёҳларга ёқиб тушиши кутилмоқда.\nАҳоли дарду дили тингланганда…\nБобожон Ғафуров ноҳияси раиси Назирий Зариф матбуот йиғинида ўтган йилги натижалар ҳақида сўзлар экан, Тинчлик ва миллий бирлик асосчиси – Миллат пешвоси, Тожикистон Президенти муҳтарам Эмомали Раҳмоннинг навбатдаги Паёми янги марралар сари чорлаётганини таъкидлади. Айни шу Паёмдаги кўрсатмалар асосида у ноҳиядаги шаҳар ва қишлоқ жамоатларида аҳоли билан бевосита учрашувлар ўтказмоқда.\nНазирий Зариф жамоатларда аниқланган ва кейинги учрашувларда аҳоли томонидан кўрсатиладиган ҳар бир муаммони ҳал қилиш йўллари изланишини айтди. Бунинг учун эса, албатта, маблағ зарур бўлади. Бу маблағ эса, ноҳия иқтисодини замонавий талабга кўра ривожлантириш ҳисобига пайдо бўлади.\nЎтган йили бу борада ноҳияда қувонарли ютуқлар қўлга киритилган. Биргина пахта етиштириш олинадиган бўлса, олдинги йилга қараганда, 5 минг 286 тонна кўп ҳосил йиғиб олинган. Пахта ҳосилдорлиги аввалги йилга қиёсланганда, гектарига 5 центнердан ортган. Ноҳия раисининг айтишича, бу ютуқнинг бош сабабларидан бири сифатли, ҳосилдор чигит танлай олиш бўлган. Бу йил ана шу навдаги чигит сотиб олиш учун икки баравар кўп маблағ ажратиш кўзда тутилган. Айни бир пайтда пахта майдонлари яна 800 гектарга кенгайтирилади.\nМатбуот йиғинида қатнашган журналистлар Назирий Зариф келтирган бир рақамга алоҳида аҳамият беришди: ноҳияда халқ ҳунармандлари 250 турда маҳсулотлар тайёрлашар экан. Сайёҳлик ва халқ ҳунармандчилигини ривожлантириш йилида эса, қўли гул ҳунармандларга янада сермаҳсулроқ ишлашлари, янги-янги турдаги маҳсулотлар тайёрлашлари учун қулай шароитлар яратиб бериш чоралари кўрилаётгани таъкидланди.\nЎринбой УСМОН, «Халқ овози».\nБугун: 01-10-2020 18:52:44


Вашингтон Теҳрон шартларига рози эмас\nАҚШ Давлат котиби Ҳиллари Клинтон Эрон билан ўтказилажак музокаралар кун тартибига унинг ядровий дастурига оид масала ҳам киритилиши лозим, дея баён қилди.\nТеҳрон ўзининг ядровий технологияларга бўлган ҳуқуқини муҳокама қилмаслигини айтмоқда.\nЭрон 1 октябр куни Қўшма Штатлар ва дунёнинг бошқа қудратли давлатлари билан учрашишга розилик берган.\n5+1 деб юритиладиган гуруҳга БМТ Хавфсизлик кенгашининг доими беш аъзоси Қўшма Штатлар, Британия, Хитой ва Россия ҳамда Германия киради.\nБўлажак учрашув АҚШ президенти Барак Обаманинг Теҳрон билан муносабатларни яхшилаш ваъдаларини бажариш томон биринчи қадам бўлади.\nИкки давлат ўртасида 1980 йилдан бери дипломатик алоқалар узилган.


Зарбдорда амалий тактик ўқув машғулоти ўтказилди » Жиззах вилояти ички ишлар бошқармаси расмий сайти\nЖиззах вилояти ички ишлар бошқармаси » ИИБ хабарлари » Зарбдорда амалий тактик ўқув машғулоти ўтказилди\nЗарбдор туманида бир қатор ҳуқуқ-тартибот идоралари ҳамкорлигида амалий тактик ўқув машғулоти бўлиб ўтди. Ички ишлар, мудофаа, фавқулодда вазиятлар бошқармалари ҳамда Миллий гвардиянинг махсус бўлинмалари ҳамкорлигида уюштирилган мазкур тадбир аввалида тактик ўқув машғулот иштирокчиларига вазифалар аниқ белгилаб берилди. Чунончи, ҳуқуқ тартибот идоралари вакиллари иккита аҳоли пунктида тартибсизликни келтириб чиқармоқчи бўлган бир гуруҳ шартли жиноятчиларни қўлга олиш топшириғини бажаришлари лозим эди. Шу асосда дастлаб жиноятчилар ўрнашиб олган иншоот ҳамда улар сони аниқланиб, ҳудудга кириш ва чиқиш имкониятлари чеклаб қўйилди.\nШундан сўнг бир қатор давлат ва жамоат ташкилотлари вакиллариқонунбузарлар билан музокора олиб боришди. Жиноятчилар таслим бўлмаганидан сўнг махсус бўлинмалар ишга киришдилар. Қисқа муддатли олишувдан сўнг тартиббузарлар қўлга олинди. Тинч аҳолининг ҳаётига хавф туғдирмаслик бу жараёндаги асосий талаб бўлди. Ўқув машғулотида махсус техника ва қурол-яроғларни қўлланиб, қатнашчиларнинг ҳар бир ҳаракати мутахассислар томонидан баҳолаб борилди. Шунингдек, тадбир давомида жароҳатланганларни қутқариш, тиббий кўрсатиш, юзага келган ёнғинларни бартараф этишга қаратилган хатти-ҳаракатлар ҳам синовдан ўтказилди.


Ўзбекистонга Хитой мулозими келиши кутилмоқда\n27 ноябр 2020, Тошкент вақти: 11:31\n4 май куни куни Тошкентга Хитой Давлат кенгаши раисининг ўринбосари Ли Кэцян ташриф буюради.\nХитойнинг олий давлат ижроия органи ҳисобланадиган давлат кенгаши мулозимининг Ўзбекистонга илк сафари икки давлат ўртасидаги сиёсий муносабатларни ривожлантириш йўлидаги муҳим воқеа бўлади, деди журналистлар билан учрашган Хитойнинг Тошкентдаги элчиси Юй Хунцюнь.\nЭлчининг маълум қилишича, 2 кун давом этадиган ташриф давомида Хитой ва Ўзбекистон ўртасида кўплаб соҳалардаги ҳамкорликни ривожлантириш учун бир қатор ҳужжатлар имзоланади.\nХитой дипломатига кўра, 2008 йилда икки давлат ўртасидаги товар айирбошлаш ҳажми 1 миллиард 600 миллион АҚШ долларига етган. Бу эса 2007 йилги кўрсаткичдан қарийб икки баробар кўпдир.\nБугунги кунда хитойликлар асосан Ўзбекистондаги табиий заҳираларни ўзлаштириш соҳасига ва Ўзбекистон орқали Хитойга ўтувчи газ қувурини қуриб битказиш лойиҳасига алоҳида қизиқиш билдирмоқда.\nДунёнинг энг йирик иқтисодиётлари ичида жаҳон молиявий бўҳрони Хитойга нисбатан камроқ зарар етказган.


Халқнинг ўз хоҳиш-иродасини эркин ифода этишида муҳим аҳамият касб этади. Кундан-кун жамият ҳаётини янгилаш ва модернизациялаш, мамлакатни янада демократлаштиришда сайловларнинг ўрни ва аҳамияти тобора ортиб бормоқда. Давлатимизда миллий сайлов тизимининг асосий моҳиятини конституциявий норма ташкил этади. Чунки, сайловларни ўтказишдан кўзланган асосий мақсад - фуқароларнинг сайлаш ва сайланиш ҳуқуқини таъминлаш ҳисобланади.\nСайловларни ҳақиқий, адолатли ва қонуний ўтишининг, натижада энг муносиб номзодлар сайланишининг муҳим мезонларидан бири ҳисобланади.\nЖорий йилнинг декабрь ойида ўтказиладиган сайлов жараёнларига тараққий этган мамлакатларнинг сайлов амалиётлари ўрганилиб, уларнинг бой тажрибаси ҳамда сайлов қонунчилигининг илғор намуналаридан фойдаланиш кўзда тутилмоқда.\nШу билан бирга, сайловларни ташкил этиш ва ўтказишда очиқлик, ошкоралик ва шаффофликни таъминлаш энг муҳим вазифадир. Бугунги кунга қадар ватанимизда сайлов жараёнларига оид бир қатор янги қонунлар қабул қилинди.\n2019 йил 25 июнь куни “Ўзбекистон Ресубликасининг Сайлов кодексини тасдиқлаш тўғрисида”ги қонуни Президентимиз томонидан имзоланиб, 18-кодекс, яъни Ўзбекистон Ресубликасининг “Сайлов кодекси” қабул қилинди.\nУшбу кодекс орқали жамиятдаги энг муҳим масалалардан бири ҳисобланган сайловларнинг ҳуқуқий асослари янада мустаҳкамланди.\nЙилдан-йилга фуқароларимизнинг сайлов қонунчилигидан хабардорлиги ортиб, сайловларда иштироки кучайди ва уларнинг сайлов ҳуқуқий маданияти ҳам юқори даражаларга кўтарилмоқда. Умуман олганда, сайловларга аҳолининг мунособати ўзгарди. Мамлакатимизнинг тақдирини ҳал этадиган ушбу муҳим сиёсий жараёнда аҳолимиз сиёсий фаоллиги ортиб бормоқда.\nЎзМТДП Сирдарё вилояти кенгаши раиси


«ЎЗБЕКНЕФТГАЗ» - «GENERAL ELECTRIC», «EXXON MOBIL»,«HONEYWELL UOP» ВА БОШҚАЛАР\n«Ўзбекнефтгаз» очиқ акциядорлик жамияти вакиллари учун АҚШ сафари ҳар жиҳатдан самарали ўтмоқда. Ана шу учрашувлар доирасида бир қатор йирик компаниялар билан ҳамкорликка эришилди.\nХусусан, «Ўзбекнефтгаз» очиқ акциядорлик жамияти раиси ўринбосари Баҳодир Сидиқов ва «General Electric» компанияси ижрочи директори Бела Ференци ўртасида қатор келишувлар амалга оширилди.\nЎзбекистонда ягона хизмат марказини яратиш доирасида “General Electric” нинг турбо техникасини таъмирлаш ва таъмирлаш усулларини маҳаллийлаштириш имкониятларини ўрганиш бўйича ҳамкорлик битими улардан бири. Шунингдек, “Ўзбекнефтгаздобича” очиқ акциядорлик жамияти газ-компрессор ва газ-турбин ускуналарини биргаликда техник аудит қилиш бўйича ҳамкорлик тўғрисидаги битим имзоланди.\nАна шу учрашув доирасида томонлар ўртасида газни ташиш тизмини техник қайта жиҳозлаш ва ривожлантириш бўйича лойиҳани амалга ошириш учун молиялаштиришни жалб қилиш тўғрисида ўзаро англашув меморандуми тузилди.\n“Ўзбекнефтгаз” очиқ акциядорлик жамияти вакиллари «Exxon Mobil» компанияси вице-президенти Шуан Смит билан учрашувда Фарғона нефтни қайта ишлаш заводида базавий мойларни ишлаб чиқаришни ташкил этиш борасида ҳамкорлик меморандуми имзоланди.\n«Honeywell UOP» Бош ижрочи директори Ребекка Либерт билан метандан олефинларни ва улар асосида ишлаб чиқарилган маҳсулотларни ишлаб чиқаришни ташкил этиш тўғрисида ўзаро англашув меморандуми тузилди.


21 май 2022, Тошкент вақти: 01:41\nИнсониятнинг ҳозирги овқатланиш тартиб-таомили тенг ва барқарор эмаслиги ҳеч кимга сир эмас. Буюк Британиянинг The Guardian нашрида эълон қилинган мақолада дунёнинг ярми тўқчиликдан семириб, қолган ярми очликдан ҳалок бўлмаслиги учун жиддий ўзгаришга қўл уриш зарурлиги таъкидланади. Мақолага кўра, сайёрани озиқ-овқат ва иқлим бўҳронидан сақлаб қолиш учун одамлар кўпроқ ҳашарот истеъмол қилиши лозим.\nEAT-Lancet халқаро комиссияси 2019 йилда глобал озиқ-овқат занжири бўйича тайёрлаган ҳисоботда: “Цивилизация инқирозга учраган”, - дея хулоса қилинади.\nТашкилот 200 минг йилга чўзилувчи инсоният тарихи туфайли сайёра экологик фалокат ёқасида турганидан огоҳлантиради. Бунга замонавий саноатлашган қишлоқ хўжалиги, Ердаги ресурсларни қазиб олишга асосланган капитализм, даромад кетидан қувиш ва юҳоларча очкўз иштаҳа – ҳамма-ҳаммаси айбдор.\nАйни шу сабабдан Ғарб мамлакатларда “келажак озиқ-овқатлари”, яъни ҳам инсонлар, ҳам жониворлар, ҳам атроф-муҳит учун фойдали экани айтилаётган егуликлар аста-секин оммалашмоқда. Ёш истеъмолчилар тобора кўпроқ ахлоқий қарорларни қабул қилишга интилмоқда.\nҒарбда кўплаб ширкатлар “муқобил озиқ-овқатлар”ни ишлаб чиқара бошлаган. Масалан, Калифорнияда жойлашган Beyond Meat ширкати “муқобил гўшт” тайёрлайди. Ўтган йилнинг декабрь ойида Сингапур озиқ-овқат агентлиги дунёдаги биринчи тўлиқ синтетик товуқ гўшти истеъмолига рухсат берди.\nҲашаротлардан турли озиқ-овқат маҳсулотларини тайёрлаётган ширкатлар сафи ҳам кенгаймоқда. Хусусан, Буюк Британия, Жанубий Африка, АҚШ ва бошқа кўплаб мамлакатларда бир неча йилдан бери шундай ширкатлар фаолият юритиб келади.\nАйни пайтда ҳашаротлар асосан бошқа ҳайвонлар учун озуқа сифатида етиштирилмоқда. Яқинда Mars Petcare компанияси мушуклар учун ҳашаротлар асосида Lovegug егулигини ҳозирлади.\nФранциянинг Ÿnsect фирмаси дунёдаги энг йирик ҳашаротлар фермасини очиш учун 225 миллион доллар тўплади. Ширкат тез орада йилига 100 минг тонна оқсил ишлаб чиқариши кутилмоқда.\nБуюк Британиянинг Entocycle компанияси эса Лондон яқинида пашша личинкалари фермасини қуриш учун ҳукуматдан 10 миллион фунт стерлинг миқдорида грант олди.\nҲашаротлардан нафақат самарали озуқа ўлароқ фойдаланиш, балки уларни чиқиндилар билан озиқлантириш ва улар ахлатини ўғит сифатида истифода этиш мумкин.\nАлбатта, ҳашаротларни озуқа ўлароқ етиштиришда айрим муаммолар ҳам бор. The Guardian муаллифининг сўзларига кўра, ҳашарот ейиш кўпчиликнинг кўнглини айнитади, боз устига, улардан ҳозирланган маҳсулотлар бемаза ҳамдир.\nШунга қарамасдан, Barclays банки ҳисоб-китобига кўра, 2030 йилга келиб ҳашарот бозори қиймати 6,3 миллиард долларга етади. Британиянинг Sainsbury’s дўконлари тармоғи ўтказган тадқиқот инглиз истеъмолчиларининг 42% ҳашарот татиб кўришга ҳозирлигини кўрсатган.\nThe Guardian нашрига кўра, чигирткадан оқсил етиштиришда қорамол етиштиришда атроф-муҳитга чиқариладиган иссиқлик газидан 0,1% оз миқдорда газ ажратилади. Қолаверса, ҳашарот етиштириш учун жуда кам сув талаб этилади: бир грамм мол гўшти етиштириш учун 112 литр сув керак бўлгани ҳолда, 1 грамм ҳашарот оқсили учун 23 граммдан кам сув зарур бўлади.\nҲашарот ейишга одатланиш даставвал кўпчилик учун ғайритабиий ва ёқимсиз туюлиши мумкин, аммо тарихда кўплаб егуликлар бошида эътирозга учраган, деб ёзади инглиз нашри. Масалан, яқингача суши ва идишга солинган сэндвичлар экзотик ва маза-матрасиз таом ўлароқ кўрилган.


ЭРТА БОШЛАДИ, ТЕЗ ЭРИШДИ\nҚишлоқ хўжалиги 23.04.2019 316\nБугун вилоятимизда 225 тадан ортиқ юридик мақомдаги иссиқхона хўжалиги фаолият юритмоқда. Уларнинг умумий майдони қарийб 250 гектарни ташкил этади. Шу билан бир қаторда, аҳоли ва деҳқон хўжаликлари томонидан қурилган иссиқхоналар сони ва майдони ҳам ошиб бормоқда.\nҚарши-Нишон йўналиши бўйлаб ҳаракатланар экансиз, йўл бўйида қурилган йирик конструкцияли иссиқхоналар эътиборингизни тортади. Улардан бири Нишон туманилик ёш тадбиркор Аббос Панжиевга тегишли.\n- 2011-2014 йиллар давомида коллежда таҳсил олганман, - дейди Аббос ўзининг бу фаолиятга қандай қизиқиб қолгани ҳақида сўзлар экан. - Ўша пайтлар иссиқхонада маҳсулот етиштириш аҳоли орасида ҳозиргидек оммалашмаган эди. Бир-иккита танишларимнинг "парник"ларини кўриб, қизиқиб қолганман. Шундан сўнг ҳовлимизнинг бир бурчагида кичик иссиқхона қурдим.\nДастлаб оила-аъзолари ҳам ҳали коллежда ўқиб юрган ўсмирнинг иссиқхонада маҳсулот етиштириб, бу фаолиятдан миллионлаб даромад олишига ишонмаганди. Аммо анчайин камтар ва меҳнаткаш йигит дарсдан бўш вақтлари ўзи ишлади, яқинлари ёрдам беришди. Қарангки, дастлабки йилнинг ўзидаёқ яхшигина даромад олинди. Шундан сўнг иссиқхонани бироз каттартирди, кейинги йил яна ёнидан ер қўшди ва ёпиқ майдон 9 сотихга етди.\n- Ҳозир ҳовлимизда фақат юриш учунгина йўлаклар қолган, - дея кулади Аббос. - Қолган ҳамма жойи иссиқхона. Оиламиздагилар ҳам бу ишга қизиқиб кетган. Қишу ёз бирдек меҳнат қиламиз, барча даромадимиз шунинг ортидан.\nЁш йигитнинг эришаётган ютуқлари унинг ўз фаолиятини янада кенгайтириши учун замин ҳозирлади. Икки йил аввал туман масъуллари томонидан ҳудуддаги бўш ерларда иссиқхона ташкил этиш таклифи илгари сурилгач, бунга асосий даъвогарлардан бири Аббос Панжиев бўлди. Маҳалла, туман ҳокимлиги тавсияси билан унга ўзи яшаётган жой яқинидан яъни юқорида айтганимиз, Қарши-Нишон йўли бўйидан 13 сотих майдон оилавий тадбиркорлик фаолиятини йўлга қўйиб, иссиқхона хўжалигини ташкил этиш учун ажратиб берилди.\n- Ўша йилиёқ иссиқхонани қуриб, фойдаланишни бошладим, - дейди Аббос. - Асосан помидор, бодринг етиштирамиз, кўчатчилик билан шуғулланаяпмиз. Доим кўпроқ, янада яхшироқ ишлашга, муносиб даромад олишга ҳаракат қилавериб, тадбиркорга айланганимни сезмай ҳам қолибман. Ўтган йил якунларига кўра туманда "Энг яхши ёш тадбиркор" сифатида эътироф этилдим. Сертификат ва эсдалик совғалари беришди. Бу ҳаётимдаги биринчи муваффақиятим бўлди. Шу билан бирга, бу эътироф менда ўзимга нисбатан жуда катта ишонч уйғотди. Энди фақат олдинга интилиб, фаолиятимни янада кенгайтириш, бунданда катта муваффақиятларни қўлга киритиш ҳақида ўйламоқдаман.\nЭътироф этишгани бежиз эмас, ёш тадбиркорнинг иссиқхонасида унинг оила аъзолари билан бир қаторда, ҳудуддаги тўрт-беш нафар кишига доимий, яна ўнлаб кишиларга мавсумий иш топилмоқда.


“Одамлар прокурорларга ўғрига қарагандек қарамаслиги керак” — Шавкат Мирзиёев » Sangzor.uz - Инновацион ахборот портали\nSangzor.uz » Ўзбекистон » “Одамлар прокурорларга ўғрига қарагандек қарамаслиги керак” — Шавкат Мирзиёев\nОдамлар прокурорларга ёруғ юз билан қараши керак, деди президент Шавкат Мирзиёев 22-январ куни Бухоро вилоятининг Олот туманида бўлиб ўтган учрашувда. Тегишли лавҳа давлат раҳбарининг матбуот хизмати томонидан тайёрланган ва 24-январ куни эълон қилинган репортажда намойиш этилди.\nОлотда тўртта туман фаоллари билан бўлиб ўтган учрашув вақтида президент коррупция масаласига алоҳида тўхталиб ўтган ва ташриф арафасида Бухоро вилояти прокурори этиб тайинланган Маҳмуд Истамовга алоҳида топшириқ берган.\n“Қандай қўпол бўлмасин, бу жамиятимиздаги ҳақиқат: Ўзбекистонда коррупцияни йўқ қила олмаяпмиз. Прокурор деган номга муносиб бўлиш керак, қонун устуворлигини таъминлаши керак. Прокурорга одамлар, биласанми, ёруғ юз билан қараши керак, ўғрига қарагандек эмас”, — деди Шавкат Мирзиёев.\nШавкат Мирзиёев Ўзбекистондаги қашшоқликни йўқотиш чоралари ҳақида гапирди\nШавкат Мирзиёев: “Журналистларни ҳамиша ва ҳар томонлама қўллаб-қувватлашга тайёрман”


Миллат миясини бой бермоқда\nМоддий ва маънавий муҳитнинг ночорлиги сабаб Ўзбекистон олий ўқув юртларини муваффақиятли битирган аксар ëшлар¸ ўз билимлари билан ривожланган давлатларни янада ривожлантиришга хизмат қилмоқдалар.\nЎз ватанида ишлаш учун моддий ва маънавий рағбат топмаган ўқимишли ўзбек ëшлари яхшироқ имкон излаб хорижга чиқиб кетмоқда.\nБишкекдаги университетларнинг бирида таҳсил олаётган андижонлик Фазлиддин исмли суҳбатдошимизнинг айтишича, уни Ўзбекистонни тарк этиб, чет элда ўқишга мажбур қилган илк сабаб¸ бу мамлакатда авж олган порахўрликдир.\n- Гарчи чет элда ўқиётган бўлсам-да, Ўзбекистонга қайтиб бориб ишлагим бор. Борганимдан кейин, биринчи навбатда, дипломимни бошоғриқ қилишади, “дипломинг ўтмайди”, дейишади. У ҳам майли.\nШахсий корхона очаман десам, бизнес юритиш Ўзбекистонда жуда қийин, айниқса ёшларга. Чунки катталар ўрганиб қолган таниш-билишчиликка.\nЁшлар оддий иш бошлайман деса, илож йўқ. Ўзимни таниш-билишларим очган ишлари бор. Солиқчи келади, нозир келади, участка милиционеридан тортиб то ҳокимгача ҳаммаси пул сўрайди, дейди ўзбекистонлик бу суҳбатдош.\nҲозир Россияда тирикчилик ғамида юрган ўзбекистонлик Бобур исмли суҳбатдошимиз туғилган юртини бундан уч йил аввал тарк этиб, ҳозир Россияда компьютер дастурчиси бўлиб ишлайди.\nОлий маълумотга эга бўлган бу суҳбатдошимиз Ўзбекистондан кўра хорижий мамлакатда яшаб, ишлашни афзал кўрганини айтар экан¸ бунинг сабабини компютер дастурчиси касбининг Ўзбекистондан кўра хорижда кўпроқ қадрланиши билан изоҳлайди.\n- Гап шундаки, Ўзбекистонда бугунги кунда реал касб тури, бу киракашлик. Машинанг бўлса, мўмай даромад, бошқа касб турлари бу жуда қийин, дейди Бобур.\nЎзбекистонлик кузатувчиларга кўра¸ ҳар йили мамлакат ўрта мактабларини 450 мингга яқин ўқувчи битириб, улардан тахминан 45 минги, яъни битирувчиларнинг 10 фоизи олий ўқув юртларига қабул қилинади.\nОлий ўқув юртларига кириш имконидан маҳрум бўлган ёшларнинг қолган қисми эса¸ ишсизлар армияси сафларини тўлдиради¸ ёхуд мардикорлик қилиш учун чет элга чиқиб кетади.\nЎзбекистон олий ўқув муассасаларини битиргач ҳам¸ мустақил кузатувчиларга кўра¸ пора беришга қурби етмаган¸ ëки қудратли таниш-билиши бўлмаган ëшлар ишсизликка маҳкум қолмоқда ва шу боис ўз омадини яқин ва узоқ хорижда синаб кўришга мажбур бўлмоқда.\nШу боис¸ дейди суҳбатдошимиз Бобур¸ ҳозирда Ўзбекистон хориж мамлакатларини олий маълумотли кадрлар билан таъминлайдиган экспортчи ўлкага айланмоқда.\n- Бу маънода мен Ўзбекистонни бир катта товуқхонага ўхшатаман, инкубатор товуқхонага. Ҳозир Ўзбекистон ўзидан кучли бўлган давлатлар учун жўжа ишлаб чиқиб бераяпти.\nТухумдан чиқариб, уни тарбиялаб, вояга етказиб, ўқитиб, оёққа тургандан кейин ҳаммаси “нариги” дунёга кетиб қолишаяпти. “Нариги” дунё деганимда тушунгандирсиз - бу Россия, Қозоғистон, яъни яхши ҳаёт бор “нариги” дунё.\nАфғонистон жангарилар етиштираётган плацдарм вазифасини ўтаб бераётган бўлса, Ўзбекистон бошқа давлатларга кучли кадрлар етиштириб бераётган плацдарм вазифасини ўтаяпти, дейди ўзбекистонлик Бобур.\nЎзбекистонлик таҳлилчи Фарҳод Толибовга кўра, ҳозирда хорижий давлатларга кетаётган ўзбек меҳнат мухожирларининг айнан неча фоизини олий маълумотли кадрлар ташкил қилаётгани борасидаги статистика аниқ эмас.\nШунга қарамай, таҳлилчи Ўзбекистонда ёш кадрларнинг мамлакат ичида сақлаб қолиш чоралари кўрилмоғи даркорлигини таъкидлайди.\n- Истеъдодли, қобилиятли ёшлар қолмаса ёки камайиб борса, буни ижобий баҳолаб бўладими? Бу қобилият ва истеъдодини ватан учун қўлламаса, ватанга сарфламаса, унда илм-фан, таълимнинг тақдири нима бўлади?\nБунинг кўлами қандай эканини кузатишимиз керак, олдини олиш учун, албатта, Ўзбекистонда тегишли чораларни кўриш керак.\nАвваломбор, олий таълим соҳасида энг керакли шароитларни яратиш, даражани кўтариш, ойликни ошириш каби чораларни кўриш керак, дейди Фарҳод Толибов.


Автоишқибозларни хурсанд қилиши мумкин бўлган автомебеллар - www.Voydod.net\nАвтоишқибозларни хурсанд қилиши мумкин бўлган автомебеллар\nАвтоишқибозлар ўзқалдирғочлари билан суткалаб ажралмасликка тайёр одамлар тоифасигакиради. Эътиборингизга ўзингизни гараждаги каби ҳис қилишга ёрдам берувчи оригинал\nмебеллар обзоринитақдим этамиз.\nЭски “Mercedes 8 Coupe”дан таёрланган каравот\nУнда капот остидаги чироқлар, фаралар,“поворотник”лар сақлаб қолинган. Шунингдек, стол устида турувчи лампалар, юмшоқ суянчиқ ва кўплаб ёқимлижиҳозлар ўрнатилган.\n“Мазда”дан тайёрланган машина-бар\nМашина-бар“CraftLine GmbH” студияси томонидан “Mazda RX-8” машинасидан тайёрланган. Бу эски автони эҳтиёт қисмларга ажратибсотиш ўрнига, ундан қандай фойдаланишга ажойиб мисол бўла олади.\nҚаҳва столи Машинанинг нафақат ташқи кўриниши таассурот қолдириши мумкин. Айрим дизайнерлар мебельпредметини яратиш учун қўлланган мотор ёки бошқа эҳтиёт қисмларга ҳам эътибор қаратади. Бу V8 қаҳва столи.Шиша стол орқали асоснинг барча деталларини томоша қилиш мумкин.\nМ8 офис столи Уй офиси катта аниқликда автомобиль дизайнини такрорловчи M6 динамик столидан фақат ютади, холос. Столсифатли материаллардан тайёрланган бўлиб, унга ҳар қандай рангни танлаш мумкин.\nАвто эҳтиёт қисмларидан тайёрланган диван ва кичкина стол\nЭски автомобилдан диван, кичкина столва тасаввурингиз етадиган барча нарсаларни тайёрлаган ҳолда, севимли машинангизга иккинчи ҳаётни бахшэтишингиз мумкин.\n“BMW”дан тайёрланган стол\n“BMW” столи автомобилнинг олдқисми кўринишида яратилган. Капот текис ишчи юзага айлантирилган, иккита пўлат труба эса столгақўшимча турғунлик бериш учун қўлланилган. Столни ғилдираклар ушлаб турибди. Стул ўрнига машина ўриндиғиданфойдаланиш мумкин.\n“Fiat 500”дан тайёрланган диван\nУшбу ёқимтой диван “Fiat 500”автомобилидан тайёрланган. Унинг дизайни ичидаги жиҳозларини осонлик билан ўзгартириш имконини берди.Барча модификацияларнинг вазифаси автомобилнинг характерини сақлаб қолган ҳолда қулай ва функционалдиванни\nяратишдан иборат эди.\nФорд Мустанг автомобилидан тайёрланганбильярд столи\nАгар гаражингизда “Ford Mustang” (1965) турган бўлса-ю, уни металлоломгатопширишни истамасангиз, унда машинани катта бильярд столига айлантириш мумкин.\n“HarleyDavidson”дан тайёрланган кресло\nУшбу кресло “First Impressions” студияси томонидан “HarleyDavidson”дан тайёрланган. Унда олд ва орқа фаралар, ён кўзгу кўзда тутилган. Аммо энг қизиғи – бу оёқларингизостидан таглама олиниши билан динамиклардан чиқадиган машина товушидир.\n“Фиата500”дан тайёрланган стол\n“Fiat 500” ‒ ғаройиб автомобиль, дизайнерлар уни турли трансформациялар учунфаол қўллаб туради.


Хитойнинг Шинжон вилояти Қашғар шаҳридаги Ийдгоҳ масжидида пешин намозидан кейин қавм билан бирга ўтирган имом. [Frederic J. Brown/AFP]\nҲисоботда айтилишича, Хитой режими асосан 1960-1980 йилларда туғилган уйғур диний арбобларини, шунингдек, худди шу ёш гуруҳидаги этник қозоқлардан бўлган дин пешволарини, шунингдек, бир неча этник қирғиз, ўзбек ва татар арбобларини таъқиб қилган.\nШинжон вилояти, Қашғар шаҳридаги Ийдгоҳ масжидида Рамазон ҳайити намозини ўқиб, метро олдидан ўтиб кетаётган уйғур эркаклари, Хитой, 5 июнь, 2019 йил. [Greg Baker/AFP]\n2019 йил 4 июн куни олинган бу фотосуратда Хитойнинг Шинжон вилояти Янгисар шаҳридаги турар-жой мажмуасида ўрнатилган тиконли симлари ортидаги Хитой байроғи тасвирланган. [Greg Baker/AFP]\nТасдиқловчи далиллари мавжуд 630 та ҳолатда камида 304 та имом бир миллиондан ортиқ уйғурлар ва бошқа туркий озчиликлар вакиллари сақланадиган «қайта тарбиялаш» лагерларига эмас, балки қамоққа олинган.\nҚамоққа олишга «ноқонуний диний таълим бериш» (кўп ҳолларда болаларга), давлат масжидларидан бошқа жойларда намоз ўқиш», «қонунга хилоф» диний материалларни сақлаш, хориж билан алоқа ёки сафарлар, айирмачилик ёки экстремизм, тўй ва дафн маросимларида мавъизалар, шунингдек бошқа диний мансубликка қарши қаратилган бошқа айбловлар сабаб бўлган», деб хабар берди UHRP.\nАйримлар «бошқаларни намоз ўқишга ўргатиш», «Мисрда олти таълим олиш» ва «Қуръонни ёқишга топширишдан бош тортиш» учун 15 йил ва ундан кўпроқ муддатга, шунингдек «одамларни тўплаб, даъват қилганлик учун» умрбод қамоққа ҳукм қилинган, дейилади ҳисоботда.\nМасалан, Шинжон жабрдийдаларининг маълумотлар базасини ўрганган Жин Буниннинг сўзларига кўра, 2018 йилда вилоятда 74348 та жиноий иш очилган бўлса-да, ўша йили Шинжон учун фақат 7714 та суд ҳукми мавжуд бўлган.\nСуд ҳужжатлари «ҳеч қаердан топилмаган», деди у Хитой бу қайдларни атайин йўқотишини тахмин қилиб.\nҲужжатлаштирилган жиноий ишларнинг бирида, Шинжонда яшовчи 51 ёшли этник қозоқ имоми Окен Маҳмет 2017 йили «экстремизмни тарғиб қилиш»да айбланган.\nМаҳмет «никоҳ ўқиш, таълим, ҳукумат бошқарувига оид қонунларни бузганликда, шунингдек, экстремизмга оид материалларни тайёрлаш ва тарқатишда» айбланиб қўлга олинган, дейилади ҳибсга олиш билдиришномасида.\nШинжон жабрдийдалари маълумотлар базасига кўра, оила аъзолари унинг жума намозига имомлик қилгани ва масжидда никоҳ ўқигани учун қўлга олингани ҳақида хабар берганлар.\nУнга 8-10 йиллик қамоқ жазоси тайинлагани айтилади.\nҲатто Хами перфектурасининг ҳукумат тасдиқлаган 58 яшар имоми Бақитхан Миржан ҳам 2018 йил август ойида «экстремизмни тарғиб қилгани» учун ҳибсга олинган. 2019 йил май ойида суд уни Бинтуан-Урумчи қамоқхонасида 14 йиллик қамоқ жазосини ўташга ҳукм қилган.\nМиржоннинг ягона «гуноҳи» имом сифатида ўз вазифаларини бажаргани бўлган, дейди унинг оиласи.\nАтуш шаҳридан бўлган таниқли олим ва имом Обидин Аюб суд ҳужжатларида «қайта тарбияланиши ва ислоҳ қилиниши керак бўлган, миллий хавфсизликка таҳдид солувчи шахслар билан алоқада бўлган диний эктремист» деб зикр қилинган.\n2017 йили ҳибсга олинган вақтда унинг ёши 88 да эди.


Андижонда наркокурьерлар қўлга олинди – Газета.uz\nАндижон вилоятида ўтказилган тезкор тадбир давомида тўртта ҳолатда наркотик моддалар савдосига чек қўйилди.\n1 апрель 2019, 19:33 Жамият\nАндижон вилояти божхона бошқармаси Контрабанда ва божхона қонунчилиги бузилишига қарши курашиш бўлими ходимлари бошқа ҳуқуқни муҳофаза қилувчи орган вакиллари билан ҳамкорликда наркотик олди-сотдисига чек қўйдилар. Бу ҳақда Давлат божхона қўмитаси матбуот хизмати хабар берди.\nТадбир давомида Андижон вилояти Асака туманида ҳаракатланиб бораётган фуқаро Т.З. бошқарувидаги «Спарк» автомашинаси тўхтатилиб, холислар иштирокида кўздан кечирилди. Натижада, автомашина ҳайдовчисининг чўнтагидан 2 бўлак ўткир ҳидли, 1,5 грамм «гашиш» гиёҳвандлик моддасига ўхшаш модда борлиги аниқланди.\nШунингдек, фуқаро А.Б.нинг ҳам ғайриқонуний тарзда тузган режаси чиппакка чиқди. Яъни унинг шартли харидорга 600 минг сўм эвазига 6 дона ялтироқ қоғозга ўралган 1,45 грамм «гашиш» гиёҳвандлик моддасига ўхшаш моддани сотаётган вақтида қўлга олинди.\nТезкор тадбир давом эттирилиб, фуқаро А.Б.нинг кўрсатмасига биноан фуқаро Қ.Д. ҳам тезкор кузатувга олинди. Натижада, холислар иштирокида текширилган фуқаро Қ.Д.нинг ёнидан 13 дона ялтироқ қоғозга ўралган оғирлиги 4 граммдан ортиқ «гашиш» гиёҳвандлик моддаларига ўхшаш модда борлиги аниқланди.\nШунингдек, фуқаро Х.И.нинг автомашинаси тезкор кузатувга олиниб, холислар иштирокда назоратдан ўтказилди. Натижада, автомашина ўриндиғи остидан 11 дона ялтироқ қоғозга ўралган 3,95 грамм «гашиш» гиёҳвандлик воситаси борлиги аниқланди.\nЎтказилган тадбирлар давомида наркокурьерлардан жами 10,96 грамм «гашиш» гиёҳвандлик воситаси ашёвий далил сифатида олинди.


«Ўзбекнефтгаз» АЖда - қайта ташкил этиш | NORMA.UZ\n«Ўзбекнефтгаз» АЖнинг бошқарув тизими ва ташкилий тузилмасида кенг кўламли ўзгаришлар рўй берди. Бу ҳақда Президентнинг 9 июлдаги қарорида баён этилган, у ЎзАда жойлаштирилган.\nКомпаниянинг бошқарув тизимидаги ортиқча оралиқ бўғинлар қисқартирилаётир. Буни унга “Ўзбурғунефтгаз” АЖ, “Ўзнефтгазқазибчиқариш” АЖ, “Ўзнефтмаҳсулот” АЖ, “Ўзнефтгазмаш” АЖларни илгариги вазифалари ва функцияларини сақлаган ҳолда тегишли бўлинмалар сифатида қўшиш йўли билан амалга ошириш кўзланмоқда.\nШунингдек, нефть-газ қазиб чиқариш ва газни қайта ишлаш ташкилотлари “Ўзбекнефтгаз” АЖнинг таркибий бўлинмалари этиб қайта ташкил қилинади. Бу ишлаб чиқариш бўлинмалари устидан тўғридан-тўғри бошқарув ўрнатиш мақсадида амалга оширилди. Яна бир қатор корхоналар “Ўзбекнефтгаз” АЖ ва унинг таркибига кирувчи ташкилотларга қўшилади.\n“Ўзтрансгаз” АЖ “Ўзбекнефтгаз” АЖ таркибидан чиқарилади, устав капиталидаги улуши Давлат активларини бошқариш агентлигига берилади. “Ўзтрансгаз” АЖнинг газ таъминоти бўйича ҳудудий филиаллари негизида “Ҳудудгазтаъминот” АЖ ташкил қилинади. Агентлик унинг акциядори ҳисобланади.\n“Ўзбекнефтгаз” АЖ ва унинг таркибига кирувчи корхоналар соҳага оид бўлмаган активлардан халос бўлади. Масалан, бозорлар, савдо ва чорвачилик комплекслари устав капиталидаги улушлари ҳокимликларга берилади. Нефть-газ соҳасига хусусий субъектларнинг келиши кутилмоқда:\n“Ўзнефтмаҳсулот” АЖ тасарруфидаги фермер хўжаликларига хизмат кўрсатувчи 1 381 та автомобилга ёқилғи қуйиш шохобчалари тадбиркорлик субъектларига аукцион савдолари орқали сотилади. Олис, етиб бориш қийин бўлган аҳоли пунктларида ёқилғи маҳсулотларидан фойдаланиш имкониятини таъминлашнинг муқобил тизими жорий қилинади;\nгаз таъминоти бўйича вилоят, туманлараро (шаҳар) филиалларига ёки уларнинг участкаларига бириктирилган газ таъминоти объектлари босқичма-босқич хусусий операторлар бошқарувига берилади. Уларга газ тақсимлаш тармоқлари ва тегишли ускуналарни эксплуатация қилиш ва истеъмолчиларга табиий газни сотиш ва Мажбурий ижро бюросининг тегишли ҳудудда табиий газ учун тўловларни йиғиш бўйича вазифалари берилади;\n“Ўзбекнефтгаз” АЖ ва унинг таркибига кирувчи корхоналарнинг сервис ташкилотлари ва бошқа ташкилотлар устав капиталидаги улушлари Давлат активларини бошқариш агентлигига берилади, улар 2020 йил 1 апрелга қадар сотувга чиқарилади. Улар оммавий сотувга чиқарилган кундан бошлаб 3 ой ичида сотилмаган тақдирда, кузатув кенгаши тўловларни 3 йилдан 5 йилгача муддатда бўлиб тўлаш имкониятини тақдим этиши мумкин.\nШунингдек, ҳужжатда ҳисоблагичлар ва тарифлар масалалари тилга олинган. 2022 йилга қадар табиий газни назорат қилиш ва ҳисобга олишнинг автоматлаштирилган тизимини барча турдаги истеъмолчилар учун тўлиқ жорий этиш режалаштирилаётир. 2019 йил 1 ноябрга қадар эса қазиб олиш, қайта ишлаш, ташиш ва сотиш бўйича асослантирилган эксплуатацион, операцион ва инвестициявий харажатлар тўлиқ қопланишини назарда тутган ҳолда, нефть маҳсулотлари, табиий ва суюлтирилган газ тарифларини белгилаш услубини ишлаб чиқишлари лозим.


03:45 19 Сентябр 2020\n17:29 12.09.2020 Ҳавола олиш\nТОШКЕНТ, 12 сен - Sputnik. Ўзбекистонда 12 сентябрь соат 17:00 ҳолатига кўра янги турдаги коронавирус - "COVID-19"га чалинганлар сони 46 721 нафарга етди, деб хабар қилмоқда Соғлиқни сақлаш вазирлиги жамоатчилик билан алоқалар бўлими.\nШу билан бирга, мамлакатнинг 10та ҳудудида 336 нафар бемор инфекциядан соғайишга муваффақ бўлган.\nШу билан бирга, икки кекса ёшдаги бемор аёллар коронавирус оқибатида вафот этишган. Жами қурбонлар сони 384 нафарга етган.\nСоғайиш кўрсаткичи 93 фоизни ташкил қилмоқда.\nЭслатиб ўтамиз, Бутунжаҳон соғлиқни сақлаш ташкилоти маълумотларига кўра, бутун дунёда коронавирусга чалинган беморлар сони 28 миллиондан ошган. COVID-19 оқибатида 906 минг инсон вафот этган. Энг кўп касалланганлар АҚШда — 6,3 миллион бемор. Инфекция энг кўп тарқалган давлатлар ўнталигидан шунингдек, Ҳиндистон, Бразилия, Россия, Перу, Колумбия, Мексика, ЖАР, Испания ва Аргентина ўрин олган.\nЎзбекистон МДҲ ҳудудида беморланганлар сони бўйича тўртинчи ўринда.


Ишламаган шахсларга ҳақ ёзиб, пулини ўзлари олган мансабдор шахслар\nПрокуратура органлари ходимлари бюджет маблағларини ўзлаштираётган шахсларни аниқлаш ва уларни жавобгарликка тортишга қаратилган ишларни давом эттирмоқда.\nАндижон вилояти уй-жой коммунал хизмат кўрсатиш бошқармаси мансабдор шахслари тизимда ишламаётган шахсларга иш ҳақи ёзиб, маблағни ўзлари олиб келган. Бунинг натижасида 239,1 миллион сўм бюджет маблағлари талон-торож қилинган.\nБош прокуратура ҳузуридаги иқтисодий жиноятларга қарши курашиш департаментининг Андижон вилояти бошқармаси томонидан ўтказилган терговга қадар текширувда фош этилган бу ҳолат бўйича Жиноят кодексининг 167-моддаси 3-қисми “а” банди билан жиноят иши қўзғатилиб, тергов ҳаракатлари ўтказилмоқда.\nСурхондарё вилояти Сариосиё туманида эса Халқ таълими бўлими ҳисобчиси Х.К. тумандаги 27-сонли мактабда муқаддам ишлаб кетган фуқаро М.Қ., Н.Т., О.Э. ва ҳақиқатда ишламаган Ш.Қ.нинг номига банк пластик картасини расмийлаштириб, 2016-2020 йиллар давомида жами 355,3 миллион сўм бюджет маблағини талон-торож қилган.\nБу ҳолат бўйича Департаментнинг Сариосиё тумани бўлими томонидан жиноят иши қўзғатилиб, тергов ҳаракатлари ўтказилмоқда.